Započela realizacija Programa sufinansiranja zapošljavanja kroz stručnu obuku, prekvalifikaciju i dokvalifikaciju nezaposlenih osoba\nRadni odnos za 52 nezaposlena lica sa evidencije Službe za zapošljavanje\nU organizaciji Službe za zapošljavanje Bosansko-podrinjskog kantona Goražde 03.02.2010. godine, u Maloj sali Centra za kulturu, izvršeno je potpisivanje ugovora sa poslodavcima u okviru Programa sufinansiranja zapošljavanja kroz stručnu obuku, prekvalifikaciju i dokvalifikaciju nezaposlenih osoba.\nPotpisivanju su pored direktorice Službe za zapošljavanje Nafije Hodo te predstavnika poslodavaca koji će vršiti stručnu obuku, prekvalifikaciju i dokvalifikaciju nezaposlenih osoba, prisustvovali i premijer BPK-a Nazif Uruči, ministar u Vladi BPK-a Mustafa Kurtović i direktor Federalnog zavoda za zapošljavanje Miralem Šarić.\nCilj Programa sufinansiranja zapošljavanja kroz stručnu obuku, prekvalifikaciju i dokvalifikaciju nezaposlenih osoba je postizanje većeg stepena znanja i vještina u okviru postojećeg zanimanja nezaposlenih osoba. Sredstva za Program obezbijedio je Federalni zavod za zapošljavanje u iznosu od 90.000 KM, za 60 osoba. Na Javni poziv aplicirala su 4 poslodavca sa prostora našeg kantona. Priliku da zasnuju radni odnos dobit će 52 osobe koje se nalaze na evidenciji, a ukupno odobrena sredstva poslodavcima po ovom programu iznose 78.000 KM. Poslodavci su dužni u Program uključiti nezaposlena lica, koja se nalaze na evidenciji Službe najmanje 30 dana .Visina odobrenih sredstava po jednom licu uključenom u obuku, prekvalifikaciju, dokvalifikaciju, iznosi do 1.500 KM.\nDirektorica Službe za zapošljavanje BPK Nafija Hodo posebno se zahvalila direktoru Federalnog zavoda za podršku koju je ova služba imala u realizaciji ovog projekta, ali i u realizaciji drugih projekata. Također, zahvalnost je izražena i za podršku Vlade i Skupštine BPK, kao i poslodavcima sa područja našeg kantona koji ni u periodu velike ekonomske krize nisu pribjegavali mjerama otpuštanja radnika.\nZajedničkim radom došlo se do velikog uspjeha, obzirom da je stopa nezaposlenosti u BPK u prošloj godini smanjena za 3,5% .\n– Nakon obuke, prekvalifikacije, dokvalifikacije poslodavac je obavezan zasnovati radni odnos sa najmanje 70% kandidata koji su uključeni u program, zaključiti ugovor o radu na neodređeno vrijeme ili na određeno vrijeme sa punim radnim vremenom na period od najmanje 12 mjeseci. Ja poznavajući ove poslodavce očekujem da to bude čak stalni posao.- kazala je direktorica Službe za zapošljavanje nafija Hodo, koja je najavila da uskoro kreće realizacija sličnog programa namijenjenog invalidnim licima.\nDirektor Federalnog zavoda Miralem Šarić istaknuo je da i u narednom periodu predviđeno izdvajanje još većih sredstava za prekvalifikaciju i dokvalifikaciju.\n– Ovo što smo danas uradili to bi trebala da bude osnovna funkcija Zavoda, priprema poslodavcima novih ljudi, odnosno, novih specijalnosti ili edukacija ljudi koji će biti osposobljeni i spremni da idu u proizvodnju. – kazao je direktor Federalnog zavoda za zapošljavanje Miralem Šarić.\nZahvalnost za izuzetno dobru saradnju sa Federalnim zavodom za zapošljavanje izrazili su i Premijer BPK-a Nazif Uruči, kao i ministar za privredu Mustafa Kurtović.


KimTec Dani Japana u Beogradu - IT magazin\nSpoj napredne tehnologije i drevne tradicije Japana, bio je osnovno obeležje događaja koji je danas organizovala kompanija KimTec. Ovaj interesantan spoj privukao je brojne poslovne ljude iz različitih oblasti koji su imali priliku da se upoznaju sa novitetima kompanija Sony, Allied Telesis i Fujitsu.\nU toku ovog poslovnig skupa, koji je otvorio Yoshifumi Kanno, prvi sekretar Ambasade Japana, predstavljen je portfolio Sony Professional sa posebnim akcentom na segment "Presentation and communication" i najnovijim laserskim projektorima, jedinim na tržištu koji kombinuju laserski izvor svetlosti i 3LCD tehnologiju.\nAutomatizacija mrežne infrastrukture bila je tema izlaganja predstavnika kompanije Allied Telesis, lidera u ovoj oblasti na tržištu Japana. Fujitsu je ovom prilikom prezentovao kompletan portfolio proizvoda i usluga razvijen na osnovu trendova u IT svetu koje ova kompanija prati i na osnovu kojih kreira strategiju svog budućeg razvoja.\nPored dela posvećenog novim japanskim tehnologijama, posetioci su uživali i u sadržaju inspirisanom japanskom tradicijom – japanskoj muzici Taiko bubnjeva.\nOrganizator događaja, kompanija KimTec, ovim događajem još jednom je pokazala važnost povezivanja više proizvođača iz različitih segmenata IT industrije, kako bi se krajnjem korisniku ponudilo celovito rešenje u potpunosti prilagođeno njegovom biznisu.


Miro Lazović na Svečanoj akademiji povodom 1. marta poručio: Okrenimo se, svako od nas pojedinačno, temeljnim ljudskim vrijednostima!\nPovodom 1. marta – Dana nezavisnosti Bosne i Hercegovine danas je u zgradi Parlamentarne skupštine BiH održana Svečana akademija u organizaciji Gradskog vijeća Grada Sarajeva, Skupštine Kantona Sarajevo, Foruma parlamentaraca BiH 1990 i općinskih vijeća općina u Kantonu Sarajevo. Miro Lazović, predsjednik Foruma parlamentaraca BiH 1990 i predsjednik Skupštine RBiH 1992.-1996.g. i Denis Bećirović, zamjenik predsjedavajućeg Predstavničkog doma Parlamentarne skupštine BiH su se na Svečanoj akademiji prigodnim govorima obratili zastupnicima, vijećnicima, diplomatskom koru i predstavnicima svih nivoa vlasti u zemlji. Čestitajući ovaj značajan historijski datum Miro Lazović je istaknuo: „Na današnji dan građani su se izjasnili da svoju budućnost žele graditi u Bosni i Hercegovini kao nezavisnoj državi ravnopravnih naroda i građana…. Nažalost, današnja BiH je daleko od proklamovanih ciljeva sadržanih u referendumskom pitanju. Ona podsjeća na čardak ni na nebu ni na zemlji.“\n1. Marta 2014. in Novosti\nDan nezavisnosti Bosne i Hercegovine – 1. mart, delegacija Grada Sarajeva zajedno sa predstavnicima državnog, federalnog, kantonalnog i općinskog nivoa vlasti u BiH, obilježila je polaganjem cvijeća i odavanjem počasti na brojnim spomen-obilježjima u Sarajevu. Gradonačelnik Sarajeva Ivo Komšić sa zamjenicima Rankom Čovićem i Aljošom Čamparom, predsjedavajući Gradskog vijeća Sabahudin Delalić sa zamjenicima Mirom Lazovićem i Gradimirom Gojerom, zajedno sa predstavnicima Kantona Sarajevo, Foruma parlamentaraca BiH 1990 i općinskih vijeća općina u Kantonu Sarajevo, položili su cvijeće na spomen-obilježje Vječna vatra, mezarje Kovači, spomen-obilježje ubijenoj djeci opkoljenog Sarajeva i spomen-park Vraca.


Iračka vojska: Ubijen pomoćnik lidera grupe Islamska država – Minber\nruj. 05, 2014 at 1:26 pm\nPomoćnik lidera grupe Islamska država Abu Bakra al-Baghdadija ubijen je u četvrtak u zračnom napadu iračke vojske na sjeveru zemlje, objavio je šef štaba, general Babaker Zebari.\n“Irački vojni avioni su u četvrtak izveli operaciju u kojoj je ubijen glavni saradnik Abu Bakra al-Bagdadija, poznat pod imenom Abu Hajr al-Suri”, rekao je Zebari i dodao da su napadi u pokrajini Ninive pokrenuti na obavještajnu bazu i da je meta pogođena.\nIz neovisnog izvora za sada nije potvrđena smrt Baghdadijevog pomoćnika.\nU napadu aviona sirijske vojske na istoku ove države ubijeno je 18 stranih boraca grupe Islamska država, među kojima je bio i jedan iz Sjedinjenih Američkih Država, saopćila je Sirijska opservatorija za ljudska prava, prenose agencije.\nSirijska opservatorija za ljudska prava, koja prati nasilje na svim stranama trogodišnjeg rata, objavila je da su pouzdani izvori javili kako su među ubijenim stranim borcima i neki od vodećih ljudi grupe Islamska država.\nČelnici grupe Islamska država su se, kako navode izvori, u trenutku zračnog udara zatekli u zgradi gradske uprave grada Gharbiya, u blizini grada Raqqe, uporišta pobunjenika na istoku Sirije.\nZgradu su kao Opservatoriju pobunjenici koristili za svoj štab.\nSirijska opservatorija za ljudska prava saopćila je da je u drugom zračnom napadu na bivšu zgradu obavještajne službe u Abu Karmalu, u blizini granice s Irakom, koju je koristila grupa Islamska država, također ubijen neutvrđeni broj pripadnika ove grupe.\nOpservatorija je rekla da su sirijski napadi grupi od 13 zarobljenika, koje su držali borci grupe Islamska država, omogućili bijeg u nastalom haosu.\nAgencija Reuters napominje da, zbog ograničenja u izvještavanju iz Sirije, nije mogla potvrditi navode i iz nezavisnih izvora.\nGrupa Islamska država kontrolira gotovo trećinu Iraka i Sirije, kao i nekoliko velikih gradova, poput Fallujaha, Mosula i Raqqe.\nCameron: Ne plaćati otkupnine\nBritanski premijer David Cameron rekao je ostalim liderima iz NATO-a da “ne treba plaćati otkupnine teroristima koji otimaju građane njihovih zemalja”.\nOn je, tokom samita Alijanse u Velsu, kazao da grupe poput Islamske države, koja drži u zatočeništvu jednog Britanca, koriste novac od otkupnina za kupovinu oružja, otmice i zavjere širom svijeta.\nBritanski premijer je na večeri tokom prvog dana samita u četvrtak podsjetio svoje kolege da su se na samitu Grupe 8 prošle godine dogovorili da ne plaćaju otkupnine.\nOn je, također, ponovio da ne isključuje mogućnost da Velika Britanija izvrši zračne udare na položaje koje drži grupa Islamska država.\nCameron je naglasio da svaka eventualna britanska akcija mora biti dio “potpuno formirane strategije”, uključujući saradnju s iračkim i kurdskim vlastima, kao i s ostalim državama u tom regionu.\nZenica: Petorica rudara nisu preživjeli!


LETO SE VRAĆA, BAZENI SE PUNE: Evo kakav je kvalitet vode i šta ne bi trebalo raditi u mokrom kupaćem kostimu! - Beograd24\nAutor Redakcija Beograd24\t On Jul 20, 2018\nBEOGRAD – Građani se bez brige mogu kupati na gradskim bazenima, ali i otvorenim kupalištima, jer je kako navodi dr Dušan Avramović, voda na njima ispravna.\n– Voda je zadovoljavajućeg kvaliteta, nema značajnih odstupanja. Građanima se preporučuje tuširanje pre i posle ulaska u vodu, bilo da je u pitanju bazen ili otvoreno kupalište – objašnjava Dušan Avramović, specijalista higijene iz Gradskog zavoda za javno zdravlje (GZZJZ).\nOtvorenim kupalištima treba se uvek pristupiti sa dozom opreznosti jer voda nije filtrirana i pročišćena, kao na bazenima.\nProšle godine, kupačima na Lidu se savetovalo da ne potapaju glavu u vodu zbog izliva kanalizacije, ali kako kažu iz GZZJZ voda je ispravna i sedam dana pred otvaranja sezone kupanja proverava se njen kvalitet, a tokom sezone kontrola se vrši jednom nedeljno.\n– Jako je važno da kupači izbegavaju otvorena kupališta i bazene ukoliko imaju neka oboljenja kože, sluzokože ili digestivnog trakta – navodi dr. Avramović i dodaje da se sedenjem u vlažnom kupaćem kostimu, bilo na peškiru ili nekoj površini, doprinosi lakšem prenosu infekcija i bakterija.\n(Kurir.rs/Blic/Foto: Zorana Jevtić)\nFoto ZORANA JEVTIĆ/ILUSTRACIJA


Novobečejski Disnotor u Kragujevcu\nBack TURIZAM TURISTIČKE ORGANIZACIJE Novobečejski Disnotor u Kragujevcu\nponedeljak, 03 decembar 2018 08:17\nPobednik jubilarnog X Međunarodnog sajma turizma i seoskog turizma u Kragujevcu, održanom od 23-25. novembra, u organizaciji Gradske turističke organizacije Kragujevac i Šumadija sajma, u kategoriji promocije i prezentacije svoje opštine, bila je osmočlana ekipa iz Novog Bečeja, predvođena direktorom Turističke organizacije opštine Novi Bečej, gospodinom Sašom Dujinom.\nDrugo učešće na ovom Sajmu, Novobečjci, koji su i ove godine nastupili u okviru štanda Turističke organizacije Vojvodina, odlučili su se da na tradicionalan način, kako to rade već godinama u raznim mestima u okruženju, na predstojeću manifestaciju „Manić Tisa 63“ koja će biti održana od 07. - 09. decembra kod Šlajza na Tisi, u blizini Novog Bečeja, pozovu i Kragujevčane. Ova sedma po redu, međunarodna manifestacija, posvećena je rečnom bakalaru - maniću, ribi koja na teritoriji naše zemlje obitava i mresti se samo na brodskoj prevodnici kod Novog Bečeja. Takmičenje u sportskom ribolovu, prvih godina, zbog velikog interesovanja (i odlične organizacije, prim, aut.) postepeno je prerastala okvire ribolovačke manifestacije da bi poslednjih godina, zimski ribolov bio dopunjen tradicionalnim vojvođanskim disnotorom i svinjskim specijalitetima i tako postala respektabilna fešta koja se ne propušta. Prepoznavniši njene kapacitete, organizatorima Klubu ljubitelja reke Tise „Tisa 63“, poslednjih godina pridružila se i Turiristička organizacija opštine Novi Bečej. Na ulazu u halu Šumadija sajma, na improvizovanom štandu, prikazan je deo svinjokoljskog repertoara na banatski način, koji se u Banatu u Bačkoj naziva i disnotor. Veseli Banaćamo su nadevali, potom pržili kobasice, i to na „Smederevcu“, bilo je čvaraka, a ko je želeo, mogao je na talandari, uz razgovor oko vatre, da peče ražnjiće na dugačkom štapu, i kasnije ih pojede. Ovaj višečasovni tulum pratila je tamburaška muzika, a dobro raspoloženje Novobečajaca brzo se prenelo i na posetioce Sajma. Na kraju je sve pripremljeno posluženo na zajedničkom koktelu koji je priredila GTO Kragujevac, na svom štandu, kome je perthodila dodela nagrada najboljima, i čime je na najlepši način završeno ovo deseto trodnevno druženje.\n- Želeli smo da donesemo jednu veselu atmosferu, u čemu smo po reakcijama publike i uspeli. Osim toga, cilj nam je bio da se i na ovaj način družimo sa našim kolegama iz centralne i zapadne Srbije, koji su se okupuli ovde. Uvek se trudimo da na očigledan i prisutupačan nastup zainteresujemo ljude da dođu na naše manifestacije. „Manić Tisa 63“ je, pored toga što se dešava zimi na otvorenom, jedna od najorginalnijih manifestacija Novog Bečeja. Mnoštvo kvalitetnih sadržaja, dobro druženje na način kako se to radilo pre 100 i više godina, uz vatru, na slami, ukusni zalogaji tek pripremljenih svinjokoljskih delicija, zanimljivi gosti, tamburaška muzika, sve je to što čini ovu manifestaciju jedinstvenom. Zato svake godine imamo i sve više gostiju iz regiona, a svi oni od prethodne, gledaće na sve načine da dođu i ove godine - ističe gospodin Dujin. Posle Kragujevca, Banaćani su na isti način nedelju dana kasnije, pozvali i žitelje Bačke Palanke i Novog Sada. Ako se tome dodaju i brojne najave iz regiona, nema sumnje da će očekivanje organizatora, da će ove godine „Manić Tisa 63“ imati rekordnu posetu.


Državljani Srbije švercovali migrante kamionima - Radio 021\nArhiva » Vesti » Radio 021 17.05.2018\nDržavljani Srbije švercovali migrante kamionima\nPetoro državljana Srbije i još tri strana državnanina uhapšeni su zbog krijumčarenja ljudi u okviru višemesečne međunarodne istrage na teritoriji Rumunije, Srbije i Ujedinjenog Kraljevstva.\nRadio 021 četvrtak, 17. maj 2018. | 021.rs\nPostoje osnovi sumnje da su članovi ove organizovane kriminalne grupe omogućili nedozvoljen tranzit za 79 iregularnih migranata od Beograda do mesta "Dževrin" u blizini Tekije, na granici Srbije i Rumunije, radi njihovog daljeg ilegalnog prebacivanja ka zemljama Evropske unije.\nSumnja se da su za šverc migranata uzimali od 1.200 do 2.000 evra po grupi.\nIstragu je pokrenula regionalna kancelarija nemačke Savezne policije u Minhenu, a ubrzo je postalo jasno da pomagači koriste više identiteta i brzo menjaju mesto boravka kako bi izbegli hapšenje. Primera radi, jedan od osumnjičenih koji se nalazio u Srbiji, uhapšen je na osnovu rumunskih forenzičkih podataka po nemačkom nalogu za hapšenje. U Ujedinjenom Kraljevstvu takođe je uhapšen osumnjičeni koji je koristio drugi identitet prilikom prelaska iz Francuske u tu zemlju.\nUhapšeni su krijumčarili migrante u Nemačku skrivene u kamionima. Inače sve je više slučajeva šverca migranata u kamiona, pa su tako u ovoj godini države članice EU prijavile Evropolu 23 takva slučaja.\nKako navodi MUP u saopštenju, ovaj najnoviji trend zaslužuje posebnu pažnju zbog mogućeg ugrožavanja života migranata. Skučen prostor, nedostatak vazduha i vožnja velikom brzinom, samo su neke od opasnosti koje se povezuju sa krijumčarenjem drumskim putem.\nEvropska Unija Rumunija Nemačka Minhen\nOsuđen manijak iz autobusa - uslovni zatvor uz lečenje\nStražari jedva spasili život baka Coki koja je ubila investitora, ovako je isekla zglobove


Nevladine organizacije u Crnoj Gori podsetile su danas na godišnjicu napada na Dubovnik uz isticanje da u Crnoj Gori ni posle 21 godine nije doneta nijedna pravosnažna presuda zbog krivičnih dela na dubrovačkom ratištu.\nAkcija za ljudska prava podsetila je da je opsada Dubrovnika pocela 1. oktobra 1991. godine i da je opsadu započela bivša JNA u čijem sastavu je bilo najviše vojnika i dobrovoljaca iz Crne Gore, uključujući i pripadnike Ministarstva unutrašnjih poslova (MUP).\nAkcija je ukazala da od opsade do danas nije doneta nijedna pravosnažna presuda za krivicma dela na dubrovačkom ratištu i ocenila da je krajnje vreme da državno tužilaštvo procesuira odgovorne za ratne zločine.\nCrnogorsko državno tuzilastvo je informisalo ovu nevladinu organizaciju da je formiralo poseban predmet povodom krivične prijave podnete protiv nepoznatih lica, pripadnika rezervnog sastava JNA iz Crne Gore zbog ubistva civila u selu Zvekovica u blizini dubrovačkog aerodroma.\nU Hrvatskoj građanskoj inicijativi podsećaju da je presudom suda u Hagu bivši general JNA Pavle Strugar osuđen na višegodišnju kaznu zatvora zbog kršenja pravila i običaja rata na dubrovačkom ratištu.\nUkazuju i da je dokazana smrt dva civila tokom napada, a da je prema drugim izvorima, uključujući i UN, na području Dubrovnika poginulo više od 80 civila, a više stotina ranjeno.\nDržava Crna Gora je prihvatila odgovornost za organizovanu pljačku u području Konavala i pre nekoliko godina platila odštetu za pokradeni stočni fond.\nCentar za žensko i mirovno obrazovanje podseća na logor u Morinju kod Kotora u koji su dovođeni i gde su mučeni ratni zarobljenici sa dubrovačkog područja i navodi da "dugotrajni sudski proces" u tom slučaju nije rezultirao pravosnažnom presudom.


Izvor: Vostok.rs, 21.Okt.2021, 10:58\nSkoro 300 rezervista pešadijskih, artiljerijskih i logističkih specijalnosti osposobljavaju se za kvalitetno i samostalno izvršavanje namenskih zadataka u okviru svojih rodova i službi. U jedinicama Kopnene vojske lica iz rezervnog sastava se obučavaju za borbenu upotrebu samohodnih višecevnih lansera raketa 128mm M-77 „oganj“ i uvežbavaju taktičke radnje i postupke u okviru posluge ovog modernizovanog artiljerijskog sistema. Istovremeno, u jedinicama Komande za obuku realizuje se obuka rezervnog sastava logističkih specijalnosti, koji svoja znanja obnavljaju kroz praktičan rad na poslovima iz domena logistike, prevashodno na rekonzervaciji i opravci motornih vozila, medicinskom zbrinjavanju i pripremi hrane. Osim osposobljavanja logističkog kadra, realizuje se i obuka rezervnog starešinskog sastava jedne brigade i tri pešadijska bataljona, tokom koje se uvežbava štabni rad u procesu donošenja odluka za organizovanje i izvođenje vojnih operacija. Ova planska obuka, pre svega ima za cilj da lica iz rezervnog sastava obnove znanja koja su stekla tokom odsluženja vojnog roka, ali i da se upoznaju sa savremenim načelima upotrebe jedinica i obuče za rad sa sredstvima koja se sada nalaze u naoružanju Vojske Srbije.\nU jedinicama Kopnene vojske i Komande za obuku realizuje se višednevna obuka lica iz rezervnog sastava Vojske Srbije za različite vojnoevidencione specijalnosti. Skoro 300 rezervista pešadijskih, artiljerijskih i logističkih specijalnosti osposobljavaju se za kvalitetno i samostalno izvršavanje...


Potpredsjednik Vlade dr Dritan Abazović zakazao je sastanak sa najvećim crnogorskim privrednicima za ponedjeljak, 25. januar 2021. godine, u Vili „Gorica“. Sastanku će, osim potpredsjednika Abazovića, još prisustvovati i ministar finansija i socijalnog staranja Milojko Spajić, ministar ekonomskog razvoja Jakov Milatović, ministar kapitalnih investicija Mladen Bojanić, ministar ekologije, prostornog planiranja i urbanizma Ratko Mitrović i ministar poljoprivrede, šumarstva i vodoprivrede Aleksandar Stijović...\nVlada Crne Gore održaće 7. sjednicu u četvrtak, 21. januara 2021. godine sa početkom u 11.00 časova. Nakon sjednice biće objavljeno saopštenje za javnost...\nPotpredsjednik Vlade, dr Dritan Abazović, zakazao je sastanak sa najvećim crnogorskim privrednicima za ponedjeljak, 25. januar 2021. godine sa početkom u 10.00h, u vili „Gorica“. Sastanku će, osim potpredsjednika Abazovića, još prisustvovati i ministar finansija i socijalnog staranja Milojko Spajić, ministar ekonomskog razvoja Jakov Milatović, ministar ekologije, prostornog planiranja i urbanizma Ratko Mitrović, ministar poljoprivrede, šumarstva i vodoprivrede Aleksandar Stijović i ministar kapitalnih investicija Mladen Bojanić...\nPredsjednik Vlade Crne Gore prof. dr Zdravko Krivokapić, potpredsjednik Vlade Crne Gore dr Dritan Abazović i ministarka odbrane prof. dr Olivera Injac, boraviće danas u radnoj posjeti kasarni „Milovan Šaranović“ u Danilovgradu...\nVlada Crne Gore održaće 6. sjednicu u četvrtak, 14. januara 2021. godine sa početkom u 11.00 časova. Nakon sjednice biće objavljeno saopštenje za javnost. Služba za odnose s javnošću Vlade Crne Gore obezbijediće medijima fotografije i video snimak (kadrove) početka sjednice...


U Siriji uglavnom mirno, ima manjeg kršenja prekida vatre\nBeta 13. septembra 2016. 12:45\nPrekid vatre u Siriji danas se uglavnom poštuje, uz slučajeve manjeg. sporadičnog kršenja, kažu posmatrači, ocenjujći da je u većem delu zemlje mirno.\nU gradu Alepu, gde su se poslednjih meseci vodile žestoke borbe, opozicioni aktivisti kažu da su četvrti koje su pod kontrolom pobunjenika jutros bie mirne, mada se mnogi ljudi i dalje krije u svojim kućama, strahujući da izadju.\nPo rečima aktiviste Bare el Halabija, u te delove grada još nije isporučena humanitarna pomoć, što je takodje deo dogovora o primirju.\nSirijska Opservatorija za ljudska prava saopštila je da je danas mirno u većem delu zemlje, ali da je bilo manjih kršenja prekida vatre u provinciji Hama.\nOpozicioni aktivista Ahmad el Masalmeh u južnoj provinciji Dara izjavio u ovom trenutku „mir preovladava u svim područjima“.\nDogovor o primirju koje je na snazi od ponedeljka popodne, postigli su šefovi ruske i američke diplomatije, Sergej Lavrov i Džon Keri prošle sedmice u Ženevi.\nTokom prve sedmice prekida vatre, koja će biti od ključne važnosti, treba da budu obustavljeni svi sukobi državnih snaga i pobunjenika, ali sirijska vojska može da nastavi napade iz vazduha na pripadnike Islamske države i Al Kaide. Snagama predsednika Bašara el Asada, po sporazumu o primirju, nije više dozvoljeno da bombarduju položaje sirijske opozicije.


Saopštenje za medije - SVESRPSKI DEČJI SABOR | DKC Beograd\nRE 2019 – Likovni konkurs (Fine Arts Competition)\nSite NavigationDKCB O Nama Reč direktora Organizacija Akti i dokumentacija Izdavaštvo Kontakt 65 godina za decu Plaketa “ZLATNO SUNCE”RADIONICE Likovna umetnost, film i strip Atelje za primenjenu umetnost Studio za animirani film Atelje za likovnu umetnost Radionica stripa i karikature Radionica ilustracije i koncept arta Čarobni svet kaligrafije Radionica grafike Muzika Škola pevanja dečje i popularne muzike “Nađi svoju zvezdu” Muzička igraonica Hor Dečjeg kulturnog centra Beograd Škola klavira Škola solo pevanja Sport Sport za najmlađe “Sportić” Balet Baletski studio Baletska igraonica Plesaonica Studio glume i kulture govora Pozorišna radionica na engleskom jeziku Kreativno zabavište Radionice kreativnog pisanja Psihološko-preventivne radionice Dramska čitaonicaSARADNJA Domaća saradnja DKCB i Fakultet muzičkih umetnosti DKCB i Narodno pozorište u Beogradu Međunarodna saradnja Direktor DKCB dogovorio saradnju sa Andersenovim muzejem Muzičko-scenski program „Pojte i utrojte” u Ambasadi Srbije u Kopenhagenu Gostovanje Hora DKCB na dečjem etnofestivalu u Bugarskoj 2019 Nastup Hora DKCB na trgu Salaz u Lozani u okviru festivala “Dani muzike” Program Kreativna Evropa DKC Beograd i kamp prijateljstva za mlade u Šangaju DKC Beograd i festival “Zlatno slavajče” u SkopljuMANIFESTACIJE Radost Evrope (Joy of Europe) RE- Info RE- Program RE – Propozicije (Propositions) RE – Tema (Theme) RE 2019 – Likovni konkurs (Fine Arts Competition) RE- Volonteri RE- Kontakt (Contact) Prijatelji manifestacije FEDEMUS FEDEMUS 2020 – Konkurs za decu uzrasta od 7 do 15 godina FEDEMUS 2019 – Revija pobednika FEDEMUS 2018 – Revija pobednika FEDEMUS 2017 – Revija pobednika FEDEMUS 2016 – Revija pobednika FEDEMUS 2015 – Revija pobednika DEMUS DEMUS 2020 – Najava DEMUS 2019 – Fotogalerije sa koncerata DEMUS 2018 – Fotografije sa koncerata DEMUS 2017 – Fotografije sa koncerata DEMUS 2016 – Fotografije sa koncerata DEMUS 2015 – Fotografije sa koncerata FEDEHO FEDEHO 2019 FEDEHO 2019 – Fotografije FEDEHO 2019 – Propozicije FEDEHO 2019 – Pozivno pismo FEDEHO 2018 FEDEHO – Propozicije FEDEHO – Pozivno pismo FEDEHO 2018 – POZIV VOLONTERIMA FEDEHO 2018 – Raspored proba i nastupa horova FEDEHO 2017 – Nagrade V Nacionalni festival dečjeg video klipa KIDIKEM Plesni susreti Dečje beogradsko proleće Svesrpski dečji sabor Svesrpski dečji sabor 2019 Svesrpski dečji sabor 2018 GlumijadaMEDIJI Saopštenje za medije Press ClippingProstorARHIV\nCategories: Obaveštenja, Saopštenje za medije\n23-28. maj 2019.\nOhrabreni uspesima već tradicionalne manifestacije „Radost Evrope”, koja je dobila prestižni međunarodni sertifikat za promociju evropskih vrednosti „Festival za Evropu – Evropa za festivale” i koja ove godine obeležava pedeset godina postojanja, Dečji kulturni centar Beograd osmislio je još jednu manifestaciju „SVESRPSKI DEČJI SABOR”, koja bi trebalo da postane još jedno obeležje Beograda i cele naše zemlje.\nPrvi „Svesrpski dečji sabor” održan je u maju 2018. godine pod pokroviteljstvom predsednika Republike Srbije, Aleksandra Vučića. Pored prilike da učestvuju u posebno osmišljenim kulturno-obrazovnim programima, deca iz Republike Srpske, Hrvatske, Mađarske, Rumunije i Crne Gore, uzrasta od 10 do 14 godina, ostvarila su jedinstvena prijateljstva sa svojim vršnjacima iz Beograda, boraveći u porodicama učenika beogradskih osnovnih škola. Svečani koncert održan je u Dečjem kulturnom centru Beograd, kojim je otvorena manifestacija, uz državnu himnu „Bože pravde“ i pozdravne reči gospodina Nikole Selakovića, generalnog sekretara predsednika Republike Srbije, koji je ujedno preneo i pozdrav od predsednika Srbije poželevši da ova manifestacija zaživi i da traje. Ostale su nam svetle poruke sa prvog Svesrpskog dečjeg sabora – da srpske dece u Srbiji i svetu bude što više, da neguju osećanje pripadnosti srpskom narodu i čuvaju naš nacionalni i kulturni identitet.\nOve godine SVESRPSKI DEČJI SABOR održaće se od 23. do 28. maja. Pokrovitelj je predsednik Republike Srbije, a organizatori su Gradska uprava grada Beograda – Dečji kulturni centar Beograd i Ministarstvo spoljnih poslova Republike Srbije – Uprava za saradnju s dijasporom i Srbima u regionu. Manifestacija se realizuje uz podršku Ministarstva kulture i informisanja.\nU tom periodu, u Srbiji će boraviti deca, uzrasta od 10 do 14 godina, iz Amerike, Australije, Velike Britanije, Norveške, Nemačke, Hrvatske, Francuske, Švedske, Severne Makedonije, Slovenije i Rumunije.\nNakon muzičko-scenskog programa u Dečjem kulturnom centru Beograd, kojim će se obeležiti početak manifestacije i Dan sveslovenske pismenosti (24. maja), planirana je i poseta Tršiću, a nakon toga i obilazak značajnih državnih institucija i gradskih znamenitosti. Urednica manifestacije je Ivana Tabori Obradović.\nFotografije sa Svesrpskog dečjeg sabora 2018\nVEČERNJE NOVOSTI – Mališani iz rasejanja stižu u prestonicu\nTV HAPPY – O Svesrpskom dečjem saboru\nTV PINK – Svesrpski dečji sabor\nMediji o manifestaciji Svesrpski dečji sabor 2019\nTV PINK – Minja Subota o Svesprskom dečjem saboru TV PINK – Minja Subota o S...


RTS :: Školsko nasilje u Pećincima, nastavnik povredio učenika\nHronika Školsko nasilje u Pećincima, nastavnik povredio učenika\nutorak, 23. nov 2021, 15:55 -> 18:20\nIzvor: TV Srem\nAutor: Milena Sekulić\nŠkolsko nasilje u Pećincima, nastavnik povredio učenika\nU Osnovnoj školi "Slobodan Bajić Paja" u Pećincima nastavnik je udario učenika, koji je nakon toga pao i zadobio povrede u predelu glave. Dete je zdravstveno zbrinuto, a protiv nastavnika je pokrenut disciplinski postupak i suspendovan je s posla, a o svemu je obaveštena i policija, potvrđeno je Televiziji Srem.\nPrema saznanjima TV Srem, incident se dogodio u prostorijama stručne službe, gde je nastavnik fizičkog vaspitanja I. S. udario trinaestogodišnjeg dečaka koji je nakon toga pao, glavom udario o ćošak ormara i zadobio povrede u predelu glave.\nMilijana Srdić, direktorka OŠ "Slobodan Bajić Paja" u Pećincima, potvrđuje da se u školi desio incident sa elementima nasilja tokom kog je učenik zadobio posekotinu na čelu.\nRoditelji dečaka nisu želeli da se oglašavaju, iako je ekipa TV Srem u više navrata pokušavala da razgovara sa njima.\nKomšije i roditelji druge dece u Pećincima čuli su za incident i osuđuju nasilje.\nPostavlja se pitanje šta je povod za nasilno ponašanje nastavnika fizičkog koji u školi radi manje od jedne decenije.\nDa li je tačno da je on zatekao grupu dečaka u školi u radnjama koje nisu dozvoljene, kako se priča u Pećincima, ili je nešto drugo posredi?\nStručnjaci smatraju da je i verbalno i fizičko nasilje nastavnika nad učenicima nedopustivo, da je u školi važno učenje, ali i kontrola agresije u svakoj relaciji.\n"Koliko da nauče nešto, isto tako je važno da znaju da se kontrolišu, da ne dođe do eskalacije besa, ljutnje ni kod nastavnika ni kod roditelja ni kod dece. Mi bi trebalo decu da naučimo kako da se kontrolišu, ali još je važnije da mi kao odrasli znamo sami sebe da kontrolišemo", poručuje pedagog Zorica Petrović.\nO školskom nasilju u Pećincima obavešteni su svi nadležni organi i očekuje se da će utvrditi okolnosti pod kojima se incident dogodio.\nUNS: Sud se oglasio nenadležnim po tužbi Jovanovića za nastalu štetu zbog paljenja kuće\nUkinuta presuda za silovanje Krstoviću zbog povrede prava optuženog\nNastavljeno ispitivanje svedoka protiv Saljiha Mustafe za zločine "OVK"\nOsumnjičen da je džepario putnike u autobusima i na stajalištima u Beogradu\nVozio brzinom 215 kilometara na sat na Novom Beogradu


Izgradnja naplatnih rampi na auto-putu oko Beograda\nSvedoci smo da svi gradovi, sem jednog, pored kojih prolazi auto-put, imaju svoje naplatne rampe. Kad već svi mi, koji koristimo auto-put, kako bi stigli sa jednog kraja grada na drugi, možemo uredno platiti putarinu, ne vidim razloga da stanovnici prestonice besplatno koriste ovu saobraćajnicu. Podržite ovu peticiju, da beograđani ne budu diskriminisani pred ostatkom naše zemlje.\nSve vreme 16108 13137\nSve vreme 2542 2039\nDeca, žene, osobe sa posebnim potrebama, čak i muškarci u Srbiji, izloženi su neposrednoj opasnosti od silovatelja koji su obično višestruki povratnici sa izdrzavanja zatvorskih kazni za silovanja. Posle odsluženje kazne za krivično delo silovanja u vrlo kratkom roku isto ponavljaju. Nedavni slučajevi u Srbiji su potvrda, da silovatelja treba kazniti doživotnom kaznom bez mogućnosti pomilovanja.Da bi zaštitili psihičko i fizičko zdravlje potencijalnih žrtava, a za dobro i zdrav opstanak naro\nSve vreme 21 14\n30 dana 7 5\nSve vreme 828 733\nSve vreme 4513 3098


Slike sa konferencije i utiske prenete iz medija koji su pisali o dogadjaju možete pogledati ispod ovog teksta.\nKorišćenjem novog poslovnog rešenja Billans – prvog domaćeg softvera za elektronsko računovodstvo - mala i srednja preduzeća postići će veću operativnost, bolju kontrolu poslovanja i smanjenje troškova poslovanja. Ovaj program će pomoći i pri usklađivanju sa evropskim zakonodavstvom.\nBillans - Web računovodstvo\nNovo poslovno internet rešenje Billans, koje su razvile partnerske kompanije iz Slovenije, Srbije i Italije, omogućava preduzećima i računovodstvenim agencijama da rade na istim podacima istovremeno, u svakom trenutku i svih 365 dana u godini, nezavisno od toga gde se ko u datom trenutku nalazi. Time je omogućen direktan uvid u sve transakcije preduzeća, efikasnija kontrola troškova, kao i bolja komunikacija između preduzetnika i računovođe\nFotografije sa press konferencije


U Jerusalimu dozvoljena parada nacionalista, uprkos napetosti - IndeksOnline.rs\nNaslovna PLANETA U Jerusalimu dozvoljena parada nacionalista, uprkos napetosti\nU Jerusalimu dozvoljena parada nacionalista, uprkos napetosti\nJERUSALIM – Izraelska policija danas je odobrila godišnju paradu povodom Dana Jerusalima, kojom se obeležava osvajanje istočnog dela grada, a učestvuju nacionalisti čvrstorukaši, uprkos napetosti u tom gradu i eskalaciji sukoba sa Palestincima.\nUčesnici parade će sutra proći kroz Stari grad, deo istočnog Jerusalima koji je Izrael okupirao u Šestodnevom ratu 1967. godine i kasnije anektirao Palestinci nameravaju da to bude glavni grad njihove buduće države.\nParada će biti održana iako se nastavlja sukob izraelske policije i Palestinaca u Starom gradu.\nPre zore hiljade muslimana se ponovo sukobilo sa policajcima na kapijama Brda hrama na kome se nalazi džamija Al Aksa.\nNa video snimcima objavljenim na društvenim mrežama se vidi kako Palestinci bacaju boce sa vodom i kamenice na policajce koji su ispaljivali šok bombe.\nBivši visoki odbrambeni zvaničnik Izraela Amos Gilad izjavio je za vojni radio da bi paradu trebalo odložiti ili preusmeriti je dalje od kapije Damask na Starom gradu, rekavši da “bure baruta gori i može da eksplodira svakog tenutka”.\nBrdo hrama, kako ga zovu Jevreji, odnosno Uzvišeno utočište (Haram al Šarif), kako kažu muslimani, je najsvetije u judaizmu i treće po značaju u islamu, je i ranije bilo poprište nasilja.\nDesetine Palestinaca povrdjene su u sukobu sa policajcima protekle noći kada su muslimani obeležavali Lajlat al Kadr (Noć sudbine) najsvetiju noć u muslimanskom mesecu posta Ramazanu.\nU petak je više od 200 Palestinca povredjeno u sukobima na Brdu hrama i na drugim mestima u Jerusalimu što je izazvalo osude arapskih saveznika Izraela i pozive na smirivanje SAD, Evrope i UN.\nPortparol izraelske policije Eli Levi rekao je danas da se ne planira otkazivanje parade povodom Dana Jerusalima i pored rastuće napetosti i opasnosti od nasilja, dodavši da se situacija stalno procenjuje.\nU ponedeljak popodne obeležava se dakle osvajanje istočnog Jerusalima i nacionalisti marširaju kroz kapiju Damask i Stari gradi, muslimanski kvart do Zida plača, najsvetijeg mesta na kome Jevreji mogu da se mole.\nTa godišnja parada se uveliko smatra provokativnom, a ove godine će se održati u posebno osetljivo vreme i poklopiće se sa očekivanom presudom izraelskog Vrhovnog suda o sudbini desetina Palestinaca koji se suprotstavljaju pokušajima jevrejskih naseljenika da ih isele iz njihovih domova u jerusalimskom arapskom kvartu Šeik Džarah.\nPalestinci i medjunarodne organizacije smatraju planirano iseljavanje nastavkom kampanje Izraela da istera Palestince i arapskih kvartova posebno onih u srcu Jerusalima. Izrael ga predstavlja kao isključivo spor oko nekretnina.\nU tom kvartu su često, posebno tokom Ramazana, izbijali sukobi palestinskih stanovnika na jednoj i njihovih pristalica i izraelske policije i ultranacionalističkih izraelskih aktivista na drugoj strani.\nPrethodni tekstNOVI PAZAR: Od korone preminuo jedan pacijent\nSledeći tekstSutra sunčano i toplo, temperatura do 29 stepeni


Čurkin iznenađen da Ukrajina želi da raspravlja o „činu sabotaže i terorizma“ - Sputnjik Srbija\n18:59 11.08.2016 Preuzmite kraći link\nUkrajinski diverzanti planirali da „ubiju turizam“ na Krimu\n„To je očigledno bio čin sabotaže i terorizma. Zato sam prilično iznenađen da Ukrajina postavlja to pitanje u SB UN“, izjavio je Čurkin pred početak zasedanja Saveta bezbednosti UN.\n„Ne bavite se sabotažom i terorizmom — to je moj savet mom ukrajinskom prijatelju“, rekao je Čurkin komentarišući izjavu stalnog predstavnika Ukrajine u UN Vladimira Jeljčenka.\nRasprava o situaciji na Krimu u Savetu bezbednosti biće održana danas na inicijativu Ukrajine, koja nije stalna članica Saveta bezbednosti, i trebalo bi da bude zatvorena za javnost.\nOsumnjičeni za organizaciju terorističkog napada na Krimu priznao krivicu\nRanije je FSB Rusije saopštio o sprečavanju terorističkog napada na Krimu, koji je pripremila Glavna uprava Obaveštajne službe Ministarstva odbrane Ukrajine.\nTeroristi su planirali da izvrše napade na važne elemente infrastrukture poluostrva.\nTokom antiterorističke operacije poginuli su pripadnik FSB i vojnik Ministarstva odbrane Rusije.\nPredsednik Rusije Vladimir Putin optužio je Kijev da prelazi na terorističku praksu i pozvao je Zapad da preduzme konkretne korake kako bi uticao na buduće korake ukrajinskih vlasti. On je takođe izjavio da je u ovim uslovim besmislen susret u „normandijskom formatu“.\nteroristički napad, rasprava, Ukrajina, SB UN, Čurkin


Kinezi bi sad i u Smederevo – Semendria\nKinezi bi sad i u Smederevo\n16. novembar 2011. PRIVREDA – U smederevskoj slobodnoj zoni nekoliko kineskih kompanija želi da napravi proizvodne pogone i robno-transportni centar, za transport robe širom Evrope.\nUkoliko pregovori budu uspešni, to bi bila najveća kineska investicija u ovom delu Evrope.\nSrbija ima najbolje uslove za poslovanje u slobodnim zonama od svih zemalja u regionu, što je jedan od razloga zbog kojih su se kineske kompanije odlučile da baš ovde otvore svoje fabrike.\nPredstavnici Vlade Srbije imali su nedavno sastanak u Kini povodom investiranja u slobodne zone, posle čega je Srbiju posetila kineska delegacija.\nPo rečima državnog sekretara u Ministarstvu finansija Miodraga Đidića, Kinezi su tražili da pored zemljišta imaju i luku, pa je izbor pao na Smederevo. Prve kompanije iz Kine mogle bi, prema najavama, ovde da dođu već iduće godine.\nPogodnost za investitore je činjenica da je izmenjen pravilnik o PDV, tako da će firme u slobodnim zonama biti oslobođene poreza na energente. Do kraja godine trebalo bi da bude izmenjen i Zakon o porezu na dobit korporacija. Oslobađenjem od tog poreza, koji sada iznosi 10 odsto, strane kompanije bile bi dodatno stimulisane da svoje pogone otvaraju u slobodnim zonama.\nLokalnoj samoupravi verovatno će biti ostavljena sloboda da se odrekne dela ili celog poreza na zarade zaposlenih u delu koji ide u gradski budžet.\nSmederevo investitorima nudi tri lokacije na kojima su rešeni imovinsko-pravni odnosi, što je jedan od najvećih problema u Srbiji u pregovorima s investitorima.\n“Smederevo je za potrebe Slobodne zone uknjižilo zemlju na ime grada, i na tom zemljištu bi trebalo do Nove godine da bude podignut carinski terminal”, najavio je gradonačelnik Predrag Umičević.\nIzgradnja trimodalnog logističkog centra je dugoročni projekat čija je vrednost procenjena na oko 40 miliona evra. Po rečima gradonačelnika, idejni projekat je urađen, a Kinezi su pokazali interesovanje za ulaganje u ovaj centar.\n« Majke sa bebama u bolnici spavaju na stolicama\nZavršna reč na suđenju za nelegalne penzije »


Porodica Maje Šljivančanin ogorčena na presudu: Ne presuđuju po zakonu, nego po privilegijama – Borba\nPorodica Maje Šljivančanin ogorčena na presudu: Ne presuđuju po zakonu, nego po privilegijama\nPorodica Maje Šljivančanin, koja je stradala u brodskoj nesreći na moru kod Budve, oglasila se nakon presude Osnovnog suda u Kotoru kojom je okrivljeni za tu nesreću M.S. (17) iz Beograda osuđen na 120 sati društveno korisnog rada i pojačan nadzor socijalne službe, pišu Dnevne novine.\nPorodica poručuje da je ogorčena izrečenom presudom koja je, po njihovom mišljenju, sramna jer istražni organi, a ni sud nijesu osvijetlili sve detalje ovog tragičnog događaja.\n“Prije svega, ko je dozvolio maloljetniku da upravlja jahtom, ko je vlasnik plovila, kako je dozvoljeno da članovi porodice maloljetnika nakon nesreće pristupe jahti i očigledno utiču na dokaze i istragu. Izgubili smo najdražu osobu koja je tek počinjala život, a istovremeno naše rane ostaju neprebolne zbog činjenice da pravda nimalo nije zadovoljena, kao i osjećaj da tome doprinise zvanični pravosudni organi Crne Gore, ali i oni koji su učestvovali u preliminarnoj i kasnijoj istrazi”, navodi se u reagovanju porodice.\nKako dodaju, ako ova presuda opstane, a za njih kao porodicu nema ni pravnog lijeka jer ne mogu da se žale, onda će javnosti ostati čvrsta poruka da se iza ovako nepravednih odluka crnogorskog pravosuđa ne presuđuje po zakonu, nego po privilegijama i možda tajnim vezama.\n“Ova presuda mora biti opozvana ne samo zbog naše Maje, nego što sjutra neka druga porodica može biti zavijena u crno jer pravosuđe štiti počinioce ovog stravičnog zločina i time podstiče nekažnjivost i bahatost. Mi kao porodica ne možemo ostati nijemi na ovu presudu zbog toga što se ovakvi zločini mogu ponavljati ako Crna Gora i u ovom slučaju ne pokaže da je zemlja pravde i da kažnjava one koji su se ogriješili o zakon, a ovdje se nije ogriješio samo počinilac ovog čina nego je zakazao čitav sistem, prije svega službe zadužene za pomorski saobraćaj.\nVidimo sa ovom presudom da i pravosuđe čini sve da zaštiti sve počinioce ovog kriminalnog djela. Nadamo se da će i drugi savjesni pojedinci i grupe i institucije sistema reagovati i da naš glas neće biti usamljen jer nijesmo samo mi zaslužili pravdu, već i čitavo društvo. Izrečena je kazna od 120 sati društveno korisnog rada i mjera nadzora kao da je počinjena neka sitna delinkvencija bez većih posljedica, a ne ugašen jedan mladi život”, zaključuje se u reagovanju porodice Šljivančanin.\nBritanski mediji: Milo namjerno polarizovao biračko tijelo identitetskim pitanjima, napad na Crkvu mu se obio o glavu!


Autor InTeam /\t 9. марта 2019. Sport\nDanas će u Beogradu biti odigrana utakmica 25. kola Košarkaške lige Srbije, kao i utakmica 21. kola ABA lige između Partizana i Igoke.\nEkipa Mladosti će na domaćem terenu igrati protiv ekipe Tamiša. U prošlom duelu ove dve ekipe, Tamiš je rutinski na domaćem terenu pobedio ekipu Mladosti. Ekipa Mladosti se trenutno nalazi na 9. poziciji na tabeli sa 34 osovojena boda i još uvek imaju šanse da se plasiraju u Superligu Srbije. Gosti iz Pančeva su trenutno šestoplasirani tim i obezbedili su prolazak u narednu fazu takmičenja. Meč će se igrati od 13 časova u Sportskom centru Master.\nUtakmica regionalne lige između Partizana i Igoker igra se od 19 časova u dvorani Aleksandar Nikolić. Crno- beli su trenutno četvrtoplasairani tim u regionalnoj ligi sa skorom 13-7. Gosti iz Laktaša su trenutno na 9. mestu na tabeli sa ostvarenih sedam pobeda i trinaest poraza.\nPRETHODNA VESTPROTEST U BEOGRADU – NAJAVLJENA JEDNOČASOVNA BLOKADA RTS-A\nSledeća vest POSLEPODNE U BEOGRADU: MESTIMIČNO SUNČANO, MOGUĆI KRATKOTRAJNI PLJUSKOVI


Rusija traži od Applea da blokira obaveštenja Telegrama na iPhone uređajima\nMobilni telefoni, 30.05.2018, 10:00 AM\nNastavljaju se nastojanja Rusije da zabrani Telegram u zemlji zbog toga što kompanija ne želi da obezbedi vlastima pristup razgovorima korisnika. Ovoga puta, ruske vlasti su se zvanično obratile kompaniji Apple, a razlog je upravo Telegram.\nRuska federalna služba za nadzor komunikacija Roskomnadzor je zatražila od Applea da blokira obaveštenja za korisnike Telegrama u Rusiji kako bi se ograničila funkcionalnost servisa na iOS uređajima.\nRoskomnadzor veruje da ako korisnici ne bi primali obaveštenja kada im neko pošalje poruke na Telegramu, polako bi napustili servis, što bi na kraju učinilo zabranu efikasnijom.\nRusija je prvobitno blokirala pristup Telegramu ranije ove godine, ali mnogi lokalni korisnici zaobilaze ograničenje prelaskom na VPN servise ili proksije. Osnivač Telegram, Rus, Pavel Durov dobio je podršku od drugih kompanija da održi platformu za korisnike u zemlji.\nApple ima mesec dana da odgovori na zahtev, a do sada kompanija se nije oglasila po pitanju svog položaja u vezi pokušaja Rusije da blokira Telegram.\nOvo nije prvi put da Rusija traži od Apple da podrži zabranu Telegrama. Ubrzo nakon što je objavljena zabrana Telegrama, Roskomnadzor je zahtevao od niza kompanija, uključujući Apple i Google, da uklone aplikaciju iz svojih lokalnih prodavnica aplikacija.\nAli istovremeno, Američki savez za građanske slobode, neprofitna organizacija koja se zalaže za građanska prava, zatražio je od svih tehnoloških giganata da se odupru svim ovim zahtevima i da pomognu da Telegram opstane u Rusiji.\nRusija trenutno razgovara sa Googleom o daljim ograničenjima kako bi sprečila korisnike da se povezuju sa Telegramom na Android uređajima.


Početna "Rubin internacional" novi vlasnik "SFS" Paraćin Paraćin 18.07.2012 Danas je u prostorijama "Srpske fabrike stakla" u Paraćinu generalni direktor "Srbijagasa" Dušan Bajatović saopštio da je transakcioni ugovor koji je dogovoren između Srbijagasa, Agencije za privatizaciju Republike Srbije i novog vlasnika "Rubin internacional" ispunjen, čime je uspešno završen ogroman deo posla na oporavku ove fabrike, koji je preduzelo JP "Srbijagas". On je istakao da su sve finansijske obaveze prema "Srbijagasu" u iznosu od 35 miliona evra izmirene, dogovori sa bankama i Fondom za razvoj u potpunosti završeni, a socijalni program,baziran na principu dobrovoljnosti, spreman.\n“Iza nas je veliko dvogodišnje iskustvo. Preuzeli smo lošu i nekonkurentnu fabriku sa zastarelom tehnologijom. Posle ove dve godine možemo reći da smo stekli dragoceno iskustvo u tome kako na pravi način treba oporavljati fabrike, što može poslužiti i Vladi Republike Srbije kao model za delovanje u slučaju fabrika koje imaju potencijal, vredne radnike i potencijalno tržište.\nSledeći projekat Srbijagasa biće "Azotara" Pančevo,čijim primerom ćemo pokazati da je uz adekvatnog strateškog partnera, obnova srpske privrede moguća”, rekao je Dušan Bajatović, dodavši da u slučaju paraćinske "Staklare" Ugovor predviđa obavezu novog vlasnika da završi investicioni ciklus, inače se fabrika mora vratiti.\nPredstavnik bugarskog partnera Ivan Džidžev je rekao da će u naredne tri godine biti uloženo 22 miliona evra investicija koje se odnose na izgradnju dve velike i jedne male peći, dodavši da oni imaju ambiciju da ovaj plan, umesto za tri, ostvare za dve godine. On je najavio da će do kraja godine biti izvršen remont peći B1, što predstavlja investiciju u vrednosti od 3 miliona evra. Pored toga, prema njegovim rečima, biće uloženo i 3 miliona evra u infrastrukturu.\nDušan Bajatović je istakao da je ovaj investicioni plan usaglašen kako sa stranim, tako i sa ekspertima iz SFS. “Za dve godine planirana je proizvodnja 120.000 tona godišnje, što zadovoljava potrebe tržišta Srbije, a u drugoj fazi planira se proizvodnja 220.000 tona na godišnjem nivou, što bi "Srpsku fabriku stakla" učinilo značajnim regionalnim igračem”, rekao je Bajatović i dodao da je posebno bitna činjenica to što naša zemlja trenutno ima deficit u razmeni kada je u pitanju staklo. “Završetkom ovih investicija biće kompletno supstituisan uvoz stakla. Na ovaj način odliv deviza biće smanjen za 50 miliona evra na godišnjem nivou, što će uticati na smanjenje trgovinskog deficita”, zaključio je Bajatović.


Senta, 27. April 2010. PR Objave: Saopštenje -\nKuglaš srpskog vicešampiona Sente Gavra Ćosić osvojio je sjajno šesto mesto u finalu turnira za svetsku rang listu "Gromov memorijal" u Cerknicama u Sloveniji. Oborio je na stazama kuglane Brest 600 čunjeva. Drugi prvotimac Sente Čongor Baranj zauzeo je 12. mesto u finalu sa 564 čunja.\nTurnir je odigran u dve faze, prvo su svi učesnici (318 u muškoj i 84 u ženskoj konkurenciji) igrali na glavnom turniru da bi, potom, osam najboljih po rezultatu u četvorica po izboru organizatora bacalo u finalu. Na glavnom turniru (moglo je da se "baca" koliko god puta želiš uz uplatu kotizacije), Ćosić je imao ukupno treći rezultat od 646 čunjeva. Ponovo je najbolji bio Mitja Gornik sa 693 čunja, drugi je bio Stoklas sa 660 "drva". Čongor Baranj je na glavnom turniru bio sedmi sa 637 čunjeva, Ervin Feldejak (Senta) 12. sa 622 čunja, a Vlada Bajić iz Crvene zvezde BN Bos je bio 16. sa 616 čunjeva.\nPre ovog turnira, odigran je turnir u Pivki, Čongor Baranj je osvojio treće mesto sa 639 čunjeva, iza internacionalca Borisa Benedika (Rot vajs Nemačka) koji je postavio rekord kuglane sa 689 "drva" i Kostadina Meneva (Zadar) koji je oborio 671 čunj. Gavra Ćosić je bio šesti sa 630 čunjeva. Na ovom turniru bilo je samo jedno bacanje.\nkuglanje, kuglana, senta, slovenija, gromov memorijal\nProtekle nedelje održan je Srpsko - Slovenački poslovni forum koji je okupio preko 200 uspešnih... Više...\nq: 19 - t: 0.04857 sec


Prvo redovno zasedanje Narodne skupštine Republike Srbije u 2018. godini\nČetvrta sednica Prvog redovnog zasedanja Narodne skupštine Republike Srbije u 2018. godini\nPredsednica Narodne skupštine Maja Gojković sazvala je Četvrtu sednicu Prvog redovnog zasedanja Narodne skupštine Republike Srbije u 2018. godini za utorak, 24. april, sa početkom u 10.00 časova.\nPredsednica Narodne skupštine Maja Gojković sazvala je Treću sednicu Prvog redovnog zasedanja Narodne skupštine Republike Srbije u 2018. godini za sredu, 11. april, sa početkom u 10.00 časova.\nDruga sednica Prvog redovnog zasedanja Narodne skupštine Republike Srbije u 2018. godini\nPredsednica Narodne skupštine Maja Gojković sazvala je Drugu sednicu Prvog redovnog zasedanja Narodne skupštine Republike Srbije u 2018.godini za ponedeljak, 26.mart, sa početkom u 10 časova.\nPrva sednica Prvog redovnog zasedanja Narodne skupštine Republike Srbije u 2018. godini\nPredsednica Narodne skupštine Maja Gojković sazvala je Prvu sednicu Prvog redovnog zasedanja Narodne skupštine Republike Srbije u 2018. godini za utorak, 6. mart, sa početkom u 10 časova.\nDrugo redovno zasedanje Narodne skupštine Republike Srbije u 2017. godini\nPeta sednica Drugog redovnog zasedanja Narodne skupštine Republike Srbije u 2017. godini\nPredsednica Narodne skupštine Maja Gojković sazvala je Petu sednicu Drugog redovnog zasedanja Narodne skupštine Republike Srbije u 2017. godini za sredu, 6. decembar, sa početkom u 9 časova.\nČetvrta sednica Drugog redovnog zasedanja Narodne skupštine Republike Srbije u 2017. godini\nPredsednica Narodne skupštine Maja Gojković sazvala je Četvrtu sednicu Drugog redovnog zasedanja Narodne skupštine Republike Srbije u 2017. godini za četvrtak, 23. novembar, sa početkom u 10.00 časova.\nČetrnaesta posebna sednica Narodne skupštine Republike Srbije u Jedanaestom sazivu\nPredsednica Narodne skupštine Maja Gojković sazvala je Četrnaestu posebnu sednicu Narodne skupštine Republike Srbije u Jedanaestom sazivu za ponedeljak, 20. novembar 2017. godine, sa početkom u 15.00 časova.\nTreća sednica Drugog redovnog zasedanja Narodne skupštine Republike Srbije u 2017. godini\nPredsednica Narodne skupštine Republike Srbije Maja Gojković sazvala je Treću sednicu Drugog redovnog zasedanja Narodne skupštine u 2017. godini, za utorak 14. novembar.\n13. posebna sednica Narodne skupštine Republike Srbije u 11. sazivu\nPredsednica Narodne skupštine Maja Gojković sazvala je 13. posebnu sednicu Narodne skupštine Republike Srbije u 11. sazivu za ponedeljak, 30. oktobar 2017. godine, sa početkom u 13.00 časova.\nPredsednica Narodne skupštine Maja Gojković sazvala je Drugu sednicu Drugog redovnog zasedanja Narodne skupštine Republike Srbije u 2017. godini za utorak, 24. oktobar, sa početkom u 10 časova.\nPrva sednica Drugog redovnog zasedanja Narodne skupštine Republike Srbije u 2017. godini\nPredsednica Narodne skupštine Maja Gojković sazvala je Prvu sednicu Drugog redovnog zasedanja Narodne skupštine Republike Srbije u 2017. godini za utorak, 3. oktobar, sa početkom u 10 časova.\nPeto vanredno zasedanje Narodne skupštine Republike Srbije u Jedanaestom sazivu\nPredsednica Narodne skupštine Maja Gojković sazvala je, na zahtev Vlade, Peto vanredno zasedanje Narodne skupštine Republike Srbije u Jedanaestom sazivu za sredu, 20. septembar 2017. godine, sa početkom u 10.00 časova.\nČetvrto vanredno zasedanje Narodne skupštine Republike Srbije u Jedanaestom sazivu\nPredsednica Narodne skupštine Maja Gojković sazvala je, na zahtev Vlade Republike Srbije Četvrto vanredno zasedanje Narodne skupštine za četvrtak, 24. avgust, sa početkom u 10 časova.\n11. posebna sednica Narodne skupštine Republike Srbije u Jedanaestom sazivu\n11. posebna sednica Narodne skupštine Republike Srbije u 11. sazivu\nPredsednica Narodne skupštine Maja Gojković sazvala je 11. posebnu sednicu Narodne skupštine Republike Srbije u 11. sazivu za četvrtak, 20. jul, sa početkom u 15.30 časova.\nTreće vanredno zasedanje Narodne skupštine Republike Srbije u Jedanaestom sazivu\nPredsednica Narodne skupštine Maja Gojković sazvala je, na zahtev 157 narodna poslanika, Treće vanredno zasedanje Narodne skupštine Republike Srbije u Jedanaestom sazivu za sredu, 19. jul 2017. godine, sa početkom u 10.00 časova.\n10. posebna sednica Narodne skupštine Republike Srbije u Jedanaestom sazivu\n10. posebna sednica Narodne skupštine Republike Srbije u 11. sazivu\nPredsednica Narodne skupštine Maja Gojković sazvala je 10. posebnu sednicu Narodne skupštine Republike Srbije u 11. sazivu za ponedeljak, 17. jul, sa početkom u 10 časova.\nDeveta posebna sednica Narodne skupštine Republike Srbije u Jedanaestom sazivu\nSreda, 28. jun 2017.\nPredsednica Narodne skupštine Republike Srbije Maja Gojković sazvala je Devetu posebnu sednicu Narodne skupštine Republike Srbije u Jedanaestom sazivu za sredu, 28. jun 2017. godine, sa jednom tačkom dnevnog reda - izbor Vlade i polaganje zakletve predsednika i članova Vlade.


Bosanska Adele ima novi singl: Da li će pokoriti estradu u regionu? – Tračara\nBosanska Adele ima novi singl: Da li će pokoriti estradu u regionu?\nBosanska Adele, kako je mnogi nazivaju, mlada italentovana pevačica Ilma Karahmet rešila je da jošjednom pokori estradu u regionu.\nNakon hita „Ništa tvoje“ koji je u rekordnom roku naJutjub kanalu prešao deset miliona pregleda i osvojiosrca ne samo pripadnica lepšeg pola, već i muškaraca, Ilma ponovo gađa u metu.\nSingl koji će objaviti u ponedeljak, tačno u podne, već je postao hit, čime se ne mogu pohvaliti ni Ilmine iskusnije koleginice.\nNaime, numera čija nas premijera očekuje za samo dva dana raspametila je sve fanove mladebosnohercegovačke zvezde kada je prvi put na svomInstagram nalogu objavio tekstopisac i kompozitor Bane Opačić.\nBudući megahit „Neko nije“ govori o odnosu dvoje ljudi koji pokušavaju da prebrode krizu u ljubavnom odnosu, a Ilma će svojim moćnim vokalom preneti emociju kojuje prilikom pisanja ovog teksta imao čuveni Bane Opačić.\n– Jedna od meni najvažnijih pesama poslednjih godina ijedini neko ko može ovu moju priču da ispriča… Nismo sličnih godina, ali nam se duše poznaju – napisao je Bane kada je u septembru prošle godine objavio deo ove pesme na svom nalogu.\nOd tog trenutka, fanovi popularne pevačice svakodnevno su se interesovali kada će ovaj megahit izaći i već su naučili jedan deo pesme napamet, ta jeuveliko citiraju na društvenim mrežama. Premijera se bliži, a Ilma ima samo jedno da poruči:\n– Radujem se i jedva čekam da zajedno sa publikompodelim emociju koju nosi ova pesma – rekla je ona.\nIlma ove godine planira da objavi još novih pesama, aalbum će promovisati u Beogradu. Ako je suditi po hitovima koje je do sada imala, njen finalni projekat će biti tema broj jedan širom regiona.\nDo tada, ona vredno radi i van granica naše zemlje, a koliko je publika voli najbolje govori činjenica da je za doček Nove godine pevala u Sarajevu gde je slušalo 100.000 ljudi. Hitove ima, publika je tu, a nebo je granica!\nPrevPrethodna vestŠok optužbe: Smrt Šabana Šaulića bila nameštena?\nNaredna vestSenidah ipak ne ide na EurosongNext


Na godišnjoj Skupštini Lokalpresa izabrano novo rukovodstvo - KruševacGrad\nZorica Višnjić, glavna urednica „Lozničkih novosti“, nova je predsednica Upravnog odbora PU „Lokal pres“. Na godišnjoj skupštini udruženja, koja je održana u hotelu „Čigota“ na Zlatiboru, izabrano je novo rukovodstovo, koje će organizaciju predvoditi naredne dve godine\nZa pet mesta u Upravnom odboru redakcije su nominovale 12 kandidata i kandidatkinja.\nPored predsednice, tajnim glasanjem, za članove Upravnog odbora izabrani su – Dragan ]orđević, direktor „Sremskih novina“, Dejan Crnomarković, direktor i urednik „Nezavisnih narodnih novina Palanačkih“, Stojan Marković, direktor „Ozon medie“ iz ^ačka i Mileva Malešić, direktorka Televizije Forum iz Prijepolja.\nTematski, skupština je bila posvećena implemantaciji Zakona o informisanju i medijima na lokalu. Na okruglom stolu pod nazivom “[ta smo očekivali a šta dobili od Zakona o javnom informisanju i medijima”’ razgovaralo se o efektima primene projektnog finansiranja na lokalne medije.\nZa članove i članice Lokal presa, koji učestvuju u radu komisija za ocenjivanje projekata na lokalnim i konkursima Ministarstva kulture, organizovana je jednodnevna obuka.\nRadionicu, koju je vodila konsultantkinja Natalija Bratuljević, pohađalo je dvadesetak novinara i urednika sa liste predstavnika PU “Lokal pres”, među kojima su i članovi i članice naše redakcije.\n0Skupštinu je u okviru projekta „Jačanje kapaciteta i održivosti lokalnih medija u Srbiji“ podržala organizacija NED (National Endonjment for Democracy).\nKK Napredak pobedio Dinamik u Beogradu\n09.07.2021 0 425\n07.07.2021 0 619\n26. oktobra 2021., 02:10


Foto: Ministarstvo odbrane Srbije | Stefanović: MIG-ovi iz Bjelorusije se priključuju Ratnom vazduhoplovstvu\nTanjug 17.04.2021 20:47\nBEOGRAD - Remontovana dva aviona MIG -29 stigli su iz Bjelorusije u Srbiju, potvrdio je večeras ministar odbrane Nebojša Stefanović.\nOn je za RTS objasnio da su migovi u Srbiju stigli rasklopljeni jer se, kako je rekao, tako transportuju, a u narednom periodu biće u sastavu Ratnog vazduhoplovstva Srbije.\nOn je istakao da je to dio dogovora predsjednika Aleksandra Vučića sa predsjednicima Rusije Vladimirom Putinom i Bjelorusije Aleksandrom Lukašenkom i dodao da zahvaljujućim tim dogovorima Srbija ima impresivno ratno vazduhoplovstvo.\n"Danas smo vidjeli samo dio tih snaga. MI-35 helikoptere ste mogli da vidite koji su impresivna snaga naše zemlje i vojske, a tu su i MIG-ovi", rekao je on i dodao da se radi na modernizaciji aviona Orao.\nStefanović je kazao da se koristeći naš Vojnotehnički institut, Jugoimoport SDPR i druge kompanije radi da se iskoristi znanje naših stručnjaka da se unaprijedi ono što Srbija proizvodi.\nIstakao je da je ponosan prikazanim na danas održanoj združenoj vježbi vojske i policije "Odgovor" koja je izvedena u složenim meteo uslovima kao i na ocjenu vježbe dobijenu od predsjednika Srbije.\nGovoreći o združenom dejstvu on je istakao da se sve više se mijenjaju okolnosti, prijetnje postaju hibridne, i dodao da sve može biti bezbednosni izazov i prijetnja.\nStefanović je ocijenio da je važno da je vojska Srbije dobro opremljena i naoružana, da su vojnici dobro plaćeni, i dodao da su u ovom mjesecu primili i značajno veću platu nego ranije.


by Andrea Kane · March 27, 2017\nSledeći panel je bio posvećen temi „Festivali kao destinacije“ i na njemu se mogla čuti slična priča kao prethodnog dana, samo što su učesnici bili organizatori Love festa, Bedem festa, OK festa, Sea rock, Indigo, Outlook i Sajeta festivala. I u ovom slučaju razgovor je bio jako zanimljiv jer su ovi festivali različite starosti i veličine, pa je i iskustvo organizatora bilo šarenoliko. Još od moje posete Lake festu planiram i odlazak na Bedem fest, a posle onoga što je ispričao Petar Šundić o ovom festivalu, mislim da ga ove godine neću propustiti. Ovaj festival se razvio iz jedne tribjut večeri posvećene bendu EKV, a danas je festival koji promoviše istorijsku vrednost tvrđave, a zanimljivo je da svoj reklamni materijal o festivalu prave i na Brajevom pismu. Nakon onoga što je Dubravko Suvara rekao o OK festu i nacionalnom parku Sutjeska, dodao sam ovu destinaciju na svoju “Moram videti i čuti” listu. Problemi i izazovi sa kojima se susreću organizatori su uvek povezani sa gradskim vlastima i podrškom turističkih organizacija, ali dešavaju se i momenti kao na festivalu Sajeta, u okviru kojeg postoji i festival metal muzike, kada u Tolmin, mesto od 4000 stanovnika, dođe 12.000 metalaca. Prve godine ovog festivala lokalni sveštenik je organizovao misu isterivanja đavola zbog broja metalaca.\nOpšti utisak na kraju svega je da ovakva manifestacija neophodna Beogradu i domaćoj sceni, a da su propusti neuporedivo manji u odnosu na kvalitete organizacije. Slažem se sa onim što je Mladen Milošević istakao u svom tekstu, neophodno je otvoriti diskusije i za pitanja iz publike. Možda sam ja jedini koji nije useo da nađe flajer sa programom konferencije, ali više takvog materijala bi bilo preporučljivo za sledeći put. Takođe bilo bi sjajno da organizatori uvide i ulogu nezavisnih dopisnika, poput mene, koji prikazuju muzička dešavanja iz drugačijeg ugla od onog uštogljenog kojem su, iz jasnih razloga, verni veći portali. To napominjem zbog njihove neažurnosti u objavljivanju fotografija sa festivala, deljenju tekstova i promociji onih koji podržavaju samu konferenciju. Svesno sam izabrao da na ovaj način pišem o muzici, iako uvek mogu i “novinarski”, ali mislim da sloboda koju donosi rokenrol mora da se odražava i u rokenrol novinarstvu.\nTags: Bedem festElektropionirFoundationKanda Kodža i NebojšaKino ŠiškaKKNKojotKontakt konferencijamarsh open spaceMentMoreuzOk festRib\nNext story Previše labudova\nPrevious story Prvi dan Kontakt konferencije


Među najuspešnijima i privrednici Zlatiborskog okruga – ZoomUe\nby Vesna Đurović · Published decembar 23, 2018 · Updated decembar 23, 2018\nBEOGRAD- Privredne komore Srbije dodelila je nagrade za 2018.godinu, kompanijama i pojedincima koji su svojim angažovanjem i rezultatima pružili veliki doprinos razvoju srpske privrede.Među nagrađenima i privrednici iz Zlatiborskog okruga.\nPrvi partizan Užice dobio je je jubilarnu nagradu PKS za 90 godina uspešnog poslovanja .Sevojničko Jedinstvo AD i Potens perforacija iz Požege su dobile od Privredne komore Srbije priznanje zbog 70 godina uspešnog rada. Za poslovni uspeh je nagrađena užička kompanija Copper com.\nU kategoriji poslovni lideri priznanje od Privredne komore Srbije su dobili direktor kosjerićke Titan cementare Miroslav Gligorijević i vlasnik ariljske Tekstilne radionice AMIBO Milutin Bojović.\nPrivredna komora Srbije je ove godine dodelila 41 priznanje u četiri kategorije – 21 jubilarna nagrada, 17 privrednim društvima, 16 pojedincima i Nagradu za doprinos informisanju javnosti o poslovanju privrede i Komore.\nby branko · Published septembar 24, 2014\nby Vesna Đurović · Published februar 1, 2017\nZdrava Srbija: Besplatan koncert Ace Lukasa u Sevojnu znak straha od gubitka vlasti\nNext story Završena adaptacija dečjeg odmarališta Golija\nPrevious story U planu još dva kružna toka u Užicu


Vesti online / Scena / Šoubiznis / Željko razočaran: Sledeći koncert uskoro, pa makar i sekire padale\nŽeljko razočaran: Sledeći koncert uskoro, pa makar i sekire padale\nKoncert Željka Joksimovića koji je u subotu veče trebalo da bude održan na Tašu, otkazan je zbog loših vremenskih prilika.\nUskoro se vidimo: Željko Joksimović očekuje da će se ubrzo znati novi datum koncerta\nTim povodom pevač se oglasio na Instagramu, gde je poručio fanovima da će koncert uskoro biti održan, pa makar "sa neba i sekire padale".\n- Danas sam proveo ceo dan gledajući u nebo jer sam dobio čvrsta uverenja da će kiša danas poremetiti naše jubilarno druženje i jako se loše osećam što se to dogodilo. Ceo dan sam na telefonu, koncert će biti održan, i siguran sam da će se to dogoditi u kratkom vremenskom periodu, počev od sutra, ali datum najkasnije možemo da objavimo u ponedeljak. Juče smo morali da spustimo opremu zbog nevremena, da neko ne bi nastradao i da se oprema ne bi pokvarila. Sledeći koncert će se održati uskoro pa makar i sekire padale - rekao je Željko u video snimku objavljenom na njegovom Instagram profilu.\nŠOUBIZNIS Željko Joksimović priredio vrhunski spektakl u Nišu


ZAVRŠENO EVROPSKO PRVENSTVO U VATERPOLU: Srbija šampion treći put zaredom :: Blog :: Poslovni Svet\nVaterpolisti Srbije odbranili su evropski tron, pošto su u finalu savladali selekciju Crne Gore sa 10:8 (1:3, 2:1, 3:2, 4:2). To je treća titula u nizu na šampionatima "Starog kontinenta" za Srbiju, čime je potvrđena dominacija naše reprezentacije u ovom sportu.\nImpresivan je, gotovo neverovatan, kontinuitet fantastičnih rezultata i osvajanja medalja naših vaterpolista. Ovo je osmo evropsko prvenstvo u nizu na kom se naša reprezentacija nalazi na pobedničkom postolju! Na tih osam šampionata, od 2001. do 2016, Srbija, računajući i države čiji je sukcesor (SR Jugoslavija i državna zajednica Srbije i Crne Gore), je čak šest puta osvajala zlato, a po jednom srebrnu i bronzanu medalju.\nUkupno je naša zemlja osvojila sedam zlatnih, devet srebrnih i pet bronzanih medalja na Evropskim šampionatima, pošto je bivša Jugoslavija (SFRJ), samo jednom bila prvak "Starog kontinenta" (Atina 1991), a čak osam puta vicešampion. Mađari su i dalje uspešniji sa 12 titula, ali treba reći da su osvojili sve šampionate (5) pre Drugog svetskog rata (1926-1938), kada je vaterpolo sport bio totalno drugačiji od današnjeg.\nFinalni duel sa Crnom Gorom nije doneo očekivani spektakl. Bila je to izuzetno tvrda i neizvesna utakmica, u kojoj su srpski "delfini" tri četvrtine jurili prednost protivnika. Na kraju je presudila bolja fizička pripremljenost naših asova, koji su tek polovinom poslednje deonice uspeli da slome otpor rivala.\nSelekcija Crne Gore je pokazala da se zasluženo našla u finalu i pružila je ubedljivo najveći otpor srpskom nacionalnom timu, ali nije uspela da priredi senzaciju i da pobedi velikog favorita pred blizu 16.000 ljudi u beogradskoj "Areni".\nI pored toga što su naši igrači posle osvojenog još jednog zlata, zahvalili navijačima na ogromnoj podršci i istakli da bez njihove pomoći ne bi došli do titule, čini se da je upravo taj pritisak činjenice da su imali status apsolutnog favorita i igranja pred domaćom publikom, sputao naše asove da pokažu sve što znaju u finalnoj utakmici.\nSrbija je na ovom prvenstvu briljantno odigrala dva meča, uvodni protiv vicešampiona sveta, Hrvatske (13:6) i polufinale protiv Grka (13:7), solidno protiv Rusije (15:5), dok protiv autsajdera Malte (20:2), Francuske (16:8) i Slovačke (10:5) nije bilo ni potrebe previše forsirati i gubiti energiju, ali su to naši asovi ipak radili, iz obaveze prema desetinama hiljada ljudi koji su dolazili da ih gledaju.\nNovi format takmičenja na Evropskom prvenstvu, pokazao se daleko naporniji, naši su morali da odigraju sedam utakmica da bi došli do zlata. Zato je u finalu bio primetan umor i nedostatak energije kod oba tima, ali su srpski "delfini" ipak smogli snage da šampionat privedu kraju na pravi način, osvoje još jedno zlato i obraduju milione svojih navijača širom Srbije, regiona i ostatka planete.\nBronzana medalja pripala je Mađarima, koji su u meču za bronzu ubedljiv nadigrali Grke sa 13:10. Povela je Mađarska sa 13:7 par minuta pre kraja meča, igrači su počeli malo ranije da slave, što je omogućilo Helenima da u finišu ublaže poraz.\nNaš as Andrija Prlainović je proglašen za najboljeg igrača Evropskog prvenstva. Andrija je bio efikasan u napadu, postigao je 18 golova, a još bolji je bio u proigravanju saigrača, sa 22 asistencije. Za najboljeg golmana proglašen je Mađar Viktor Nađ. On jeste bio najbolji u timu severnih komšija i najzaslužniji je za bronzanu medalju, ali čini se da je ovo priznanje trebalo da pripadne golmanu Crne Gore, Milošu Šćepanoviću. Najbolji strelac takmičenja je Stiven Kamiljeri sa Malte koji je postigao 22 gola. Zaista komičan detalj, jer je većinu golova ovaj igrač dao u razigravanju od 13. do 16. mesta.\nKonačan plasman: 1. SRBIJA, 2. Crna Gora, 3. Mađarska, 4. Grčka, 5. Španija, 6. Italija, 7. Hrvatska, 8. Rusija, 9. Francuska, 10. Rumunija, 11.Nemačka, 12. Holandija, 13. Slovačka, 14. Gruzija, 15. Malta, 16. Turska.\nOTVORENO PRVENSTVO FRANCUSKE U TENISU 2018 - PRVO KOLO: Dušan rastužio Veselog, Novak do pobede uz lošu igru KVALIFIKACIJE ZA SVETSKO FUDBALSKO PRVENSTVO: Prvi poraz Srbije, meč odluke sa Gruzijom u Beogradu ZAVRŠEN ROLAN GAROS: Novak zastao na poslednjoj prepreci, Sten Vavrinka čvrst kao stena EVROPSKO PRVENSTVO ZA KOŠARKAŠE 2017: Srbija pobedila Mađarsku, Italija rival u četvrtfinalu ATP SIDNEJ: Troicki iz kvalifikacija do polufinala ROLAN GAROS: Atomski start Dušana Lajovića, ispala šampionka Australijen Opena Na Li ATP 250 TURNIR U ISTANBULU: Viktor Troicki u polufinalu, poraz Lajovića, predaja Đerea ATLETIKA: Novi državni dvoranski rekord Asmira Kolašinca, kugla letela do 20,91 metara SVETSKO PRVENSTVO U ODBOJCI POLJSKA 2014: Loš početak i loš završetak za Srbiju FINALNI TURNIR SVETSKE LIGE U VATERPOLU: Srbija za desetku, potop SAD za jubilarni trofej RUSIJA - SVETSKO PRVENSTVO U VODENIM SPORTOVIMA: Srbija bolja od SAD, sledi Italija CSKA NOVI KLUPSKI ŠAMPION EVROPE U KOŠARCI: Dan pobede "crvene armije" u Berlinu OTVORENO PRVENSTVO ENGLESKE U TENISU VIMBLDON 2018 - ČETVRTO KOLO: Novak kao brzi voz pregazio Hačanova, Nišikori rival u četvrtfinalu EVROPSKO PRVENSTVO ZA ODBOJKAŠE U POLJSKOJ 2017: Lako protiv Finaca, Srbija direktno u četvrtfinalu VIMBLDON - 12. DAN: Serena Vilijams šampionka, Miloš Raonić šokirao Rodžera Federera


Sprečeno krijumčarenje 70 hiljada evra na “Gradini” - Far\nNa graničnom prelazu “Gradina” kod Dimitrovgrada carinici su sprečili pokušaj krijumčarenja 70.000 neprijavljenih evra.\nKako je saopštila Uprava carina, prekršaj je otkriven kada je na red za kontrolu na izlazu iz Srbije stigao automobil „BMW“ nemačkih registarskih oznaka, u kome je putovalo dvoje nemačkih državljana turskog porekla. Oni su negirali da imaju bilo šta što je potrebno prijaviti prilikom prelaska granice, uključujući i novac.\nNakon detaljnog pregleda, kod putnice je u pojasu ispod grudnjaka pronađeno 70.000 evra.\nU Upravi carina kažu da je privremeno, do okončanja prekršajnog postupka, zadržana suma od 50.000 evra, nakon što je prethodno putnicima vraćeno po 10.000 evra, koliko se bez prijavljivanja može preneti preko granice.\nNa “Gradini” devize u donjem vešu, a srebrni nakit u pakovanju vlažnih maramica Na „Gradini“ kod Dimitrovgrada zaplenjeno 22.000 neprijavljenih evra Na Gradini kod Dimitrovgrada sprečen pokušaj iznošenenja 25.500 evra Gradina: Jakna od milion švedskih kruna


"Boltonova poseta Srbiji zavisi od Prištine" - BIGportal.ba\n“Boltonova poseta Srbiji zavisi od Prištine”\n7 Avgusta, 2019 7 Avgusta, 2019 0674\nMinistar spoljnih poslova Ivica Dačić potvrdio je da bi savetnik za nacionalnu bezbednost predsednika SAD, Džon Bolton, mogao da poseti region krajem avgusta. Savet za nacionalnu bezbednost Bele kuće nema komentar na navode medija u Srbiji o mogućoj poseti savetnika za nacionalnu bezbednost Džona Boltona Beogradu i Prištini, rečeno je…\nMinistar spoljnih poslova Ivica Dačić potvrdio je da bi savetnik za nacionalnu bezbednost predsednika SAD, Džon Bolton, mogao da poseti region krajem avgusta.\nSavet za nacionalnu bezbednost Bele kuće nema komentar na navode medija u Srbiji o mogućoj poseti savetnika za nacionalnu bezbednost Džona Boltona Beogradu i Prištini, rečeno je Glasu Amerike.\nDačić je kazao da bi Bolton mogao doći ako bude pozitivnih nagoveštaja da bi Priština mogla da ukine sankcije.\nDolazak Boltona značio bi da pitanje Kosova za SAD nije gotova stvar, to jest da ne može jedna strana da dobije sve, a druga sve da izgubi, te da je jednostrano proglašena nezavisnost Kosova na klimavim nogama, rekao je šef srpske diplomatije za Kurir.\nZvanična stav prethodne američke administracije bio je da je pitanje Kosova rešeno, da oni time više neće da se bave i da to prebacuju na službenike trećeg i četvrtog reda u Stejt departmentu, podsetio je Dačić.\nIstiče da se sada, međutim, to promenilo.\nDačić je naveo da mu je Bolton, prošlog meseca u Vašingtonu, lično rekao da je za njih problem Kosova, odnosno trajno rešenje za kosovsko pitanje, visoko na listi spoljnopolitičkih prioriteta.\nPojačana frekvencija vozila na GP Izačić\nKlop: Niko nije volio ovaj tim, sad smo nerazdvojni\nUlice potpuno puste: U Holandiji prvi put poslije 75 godina uveden policijski čas\nČetiri godine poslije očeve smrti, Sloboda Mićalović smogla snage da učini ovo\nU Prijedoru tokom vikenda zapaljen kombi\nZvanično: Endi Mari se povukao sa Australijan opena\nVakcina Sputnjik V biće registrovana u više od 25 zemalja


Premijer i predsednik Kosova, Aljbin Kurti i Hašim Tači, prilikom susreta 6. januara 2020.\nPredsednik Kosova Hašim Tači (Hashim Thaci) zatražio je od Vlade Kosova da se hitno sastane i deluje u skladu sa zvaničnim zahtevima Sjedinjenih Američkih Država a koji se odnose na potpuno ukidanje takse od 100 odsto na robu iz Srbije i BiH.\n"Dosta smo ugrožavali naše specijalne odnose sa Sjedinjenim Američkim Državama, bez kojih ne bih imali ni slobodu, ni državu, ni budućnost. Sa ovakvim pristupom dovodi se u pitanje budućnost naše države", napisao je Tači na Fejsbuku.\nReakcija je usledila isti dan kada je američki senator iz Džordžije, republikanac Dejvid Perdue (David), izjavio da SAD treba da razmotre svoju prisutnost na Kosovu, ukoliko Kosovo nije potpuno posvećeno miru.\n"Više od dve decenije američke snage su pomagale u održavanju mira između Kosova i Srbije. Sada, sa istorijskim napretkom na vidiku, Kosovo mora da uradi svoj deo i ukine sve obaveze koje su uvedene Srbiji", dodao je Perdue u objavi na Tviteru.\nIstu objavu je podelio sin američkog predsednika, Donalda Trampa, Donald Tramp Junior, navodeći da se slaže sa tom izjavom i da je "vreme da se 650 američkih trupa vrati kući".\nKurti ne odustaje\nSjedinjene Države insistiraju na potpunom ukidanju takse od 100 odsto na robu iz Srbije i Bosne i Hercegovine, koju je bivša vlada Ramuša Haradinaja (Ramush) uvela u novembru 2018. SAD se protive planu aktuelnog premijera Aljbina Kurtija (Albin) o delimičnom ukidanju takse. Kurti smatra da do potpunog ukidanja takse treba doći onda kada Srbija dokaže da je prekinula kampanju protiv nezavisnosti Kosova i da će ukinuti trgovinske barijere prema Kosovu.\nPremijer Kosova Aljbin Kurti izjavio je u utorak uveče u Podujevu da će ukinuti taksu od 100 odsto postepeno, zamenivši je postepenim reciprocitetom, navodeći da je to najkorisniji put za Kosovo.\nOn je dodao i da će se odluka o postepenom ukidanju takse doneti na sednici vlade, onda kada se po tom pitanju postigne konsenzus sa koalicionim partnerom Demokratskim savezom Kosova (DSK). Istakao je da bi bilo pogrešno da nema ni takse ni reciprociteta.\n"Ja ne želim da se odluke vlade usvajaju prostom većinom, već sam zainteresovan da imamo harmonizovanu spoljnu politiku. Sve dok ne dođemo do tog konsenzusa, ne bih se žurio da predlog iznesem na vladi", kazao je Kurti na margini jednog događaja.\nKurti je izjavio da Kosovo želi dobre odnose sa SAD-om i da su SAD nezamenljiv partner u ekonomskom, političkom, geopolitičkom, kulturnom i vojnom smislu, i "da je normalno da različiti zvaničnici, ali i različiti zvaničnici ali i različiti zvaničnici kod nas mogu imati razlike".\n"Ne verujem da se te razlike mogu pretvoriti u protivrečnost ili nepomirljiv antagonizam. Snažno verujem da Republika Kosova i SAD, albanski narod uopšte i SAD još dugo trebaju jedne druge", naveo je Kurti.\nDSK narednih dana saopštava dalje korake\nIsa Mustafa, predsednik Demokratskog saveza Kosova koji je u vladajućoj koaliciji sa Kurtijem, kazao je da su odnosi sa SAD-om ušli u "delikatnu i kritičnu fazu", i da izjava senatora Perdue jasno govori 'gde smo'.\n"Nema tarife i reciprociteta koji može dovesti u pitanje odnose sa našim glavnim saveznikom", kazao je Mustafa u objavi na Fejsbuku.\nOn je dodao da je stav njegove partije da se taksa u potpunosti, bezuslovno ukine, a da se reciprocitet dogovori sa SAD i EU, u zavisnosti kako se Srbija bude ponašala.\nKazao je da će razgovarati sa Kurtijem i da će kao DSK narednih dana saopštiti dalje korake koji čuvaju partnerstvo i prijateljstvo sa SAD.\nDodao je da u komunikaciji sa specijalnim izaslanikom američkog predsednika za mirovne pregovore, Ričardom Grenelom te da je poslao svog specijalnog izaslanika da se kod Grenela informiše iz prve ruke o sastanku koji je održan u Beloj kući između predsednika Kosova Hašima Tačija i predsednika Srbije Aleksandra Vučića i da prenese stavove DSK u vezi sa taksom.\nIzaslanik lidera Demokratskog saveza Kosova (DSK) i član predsedništva te stranke, Skender Hiseni (Hyseni), je posle susreta sa specijalnim izaslanikom SAD za dijalog Kosova i Srbije, Ričardom Grenelom izjavio da je preneo stav stranke prema kome taksu za robu koja se uvozi iz Srbije i BiH treba odmah ukinuti.\n"Čvrsto opredeljeni da vode Kosovo i region ka dinamičkom ekonomskom razvoju, Bela kuća i ambasador Grenel snažno pozivaju na trenutno i bezuslovno ukidanje takse na robu iz Srbije da bi se otvorio put dijalogu koji bi trebalo, i biće, zaključen uzajamnim priznanjem", napisao je Hiseni na Fejsbuku.\nAmerika je nepokolebljiv saveznik Kosova i kosovskog naroda i ostaje snažno posvećen svojim vitalnim interesima, piše Hiseni i dodaje da je poruka ambasadora Grenela bila da Amerika ne može da zaštiti Kosovo od samog sebe, naime od neodgovornog ponašanja Vlade i njenih lidera.\nOd strane amabasadora Grenela, rekao je dalje, preneta mu je poruka da SAD ne mogu da nastave da troše stotine miliona dolara na vojnu i drugu pomoć i projekte u zemlji "gde vlada deluje protiv interesa svojih građana".\nUveravao sam ambasadora Grenela da je za DSK i narod Kosova strateško partnerstvo i posebno prijateljstvo sa SAD sveto i nezamenljivo. DSK nikada neće dozvoliti da se ovo partnerstvo dovede u pitanje. DSK ostaje posvećen i odlučan u koordinaciji i usklađivanju sa SAD-om u svakoj oblasti. DSK se slaže i brani stav da se tarifa ukine odmah i bezuslovno, kao što zahteva predsednik Tramp. Partnerstvo sa Amerikom nema alternativu", napisao je Hiseni.


NEDELJNI HOROSKOP za period od 13. do 20. oktobra (POSAO, LJUBAV, ZDRAVLJE) | DNEVNE\nPosao U danima koji su pred nama moguće je da ćete dobiti predlog da se aktivno uključite u zajedničke projekte koji se razvijaju u vašem okruženju.\nOd vas se očekuje da budete kreativni i aktivni u začecima novog vida poslovanja. Iako prilika deluje primamljivo, vi iz nekog razloga osećate da to nije dobro za vas. Savet: poslušajte svoju intuiciju, povucite se.\nHoroskop za GRADOVE u Srbiji: Kako utiče na vas, gde su dobri UMETNICI, a gde možete da se OBOGATITE\nZdravlje Problemi sa sinusima


BILO JE POKUŠAJA ZLOUPOTREBE: Ministar prosvete otkrio kako je prošao prvi dan polaganja male mature | Novosti.rs\nOn je rekao i da je bilo pokušaja zloupotrebe testa iz maternjeg jezika, ali da je to, kako kaže, "sasečeno u korenu".\n- Neće biti tolerisana bilo kakva zloupotreba - rekao je jutros Ružić na TV Pink.\nNaveo je da je jučerašnjem testu iz srpskog jezika pristupilo 98,55 odsto učenika od ukupno 68.282.\n- Deca su ocenila da je test iz srpskog bio lakši i to nam je od početka bila namera, da struktura testa korespondira sa obrazovnim sadržajima koji su se sagledavali u školskoj godini koja je bila u vanrednim okolnostima - poručio je Ružić.\nBranko Ružić đaci organizacija male mature mala matura mala matura test


DEA ODGOVARA: Vučić U Ratu Sa Amerikancima, Prvi Put Ih Javno Napao\nDa li je Nikola Vušović, zvani Džoni, navodni naslednik Veljka Belivuka, pušten iz ekstradicionog pritvora ili iz imigracionog centra u Dominikanskoj Republici, i da li neka služba stoji iza toga – misterija je jer predsednik Srbije kaže jedno, dok mediji bliski njemu unose neke nove informacije, koje ne idu baš u prilog Vučićevoj tvrdnji.\nPredsednik je otkrio u emisiji “Ćirilica” da Nikola Vušović Džoni, navodni naslednik Velje Nevolje, više nije uhapšen u Dominikanskoj Republici.\n– Jeste li vi skoro videli jednu vest, da je uhapšen Nikola Vušović Džoni u Dominikanskoj Republici. Jedan od naslednika vođa kavačkog klana. Bio je u ekstradicionom pritvoru. E on više nije uhapšen. Slobodan je kao ptica. A vi znate ko tamo jedini odluke donosi. Koja zemlja i na koji način. I pri tome smo bili upozoreni da će se to desiti” – rekao je Vučić gostujući na TV Hepi.\nPosle Vučićevog upoznavanja javnosti sa time da “Džoni više nije uhapšen u Dominikanskoj Republici”, svi odreda mediji bliski režimu počeli su da licitiraju s tim ko je kriv za slobodu Vušovića, da li iza toga stoje američka DEA (agencija za borbu protiv droge) ili CIA (Obaveštajna agencija).\nVučić i Stefanović\nNe treba izuzeti iz vida je upravo DEA stajala iza mnogih hapšenja vođa narko-klanova, između ostalog neprocenjiv je i njen uticaj na razbijanja kriminalne grupe Darka Šarića. Tim upiranjem prstiju u dve moćne američke agencije, bez iznetih argumenata, nastavlja se praksa državnog vrha Srbije da su za sve drugi krivi, bez preispitivanja da li su i naši organi naporavili nekakav propust i ako jesu koji, pa Vušović nije u rukama srpskih istražitelja i pravosuđa.\nPre iznošenja tih optužbi, predsednik nije objasnio po kojoj poternici Srbije je Vušović uhapšen – za koje krivično delo osumnjičen, optužen ili osuđen u domovini.\nDa li je u pitanju krijumčarenje droge ili možda i učešće u likvidaciji Nikole Dedovića, navodnog vođe “škaljarca” i Stevana Stamatovića, 19. januara prošle godine u atinskom restoranu, s tim da bi u tom slučaju moglo biti zainteresovano i grčko pravosuđe (zločin je počinjen na njihovoj teritoriji), ali i crnogorsko (obojica ubijenih su bili njihovi državljani). Nije obelodanjeno ni da li je naše Ministarstvo pravde poslalo neophodnu dokumentaciju za njegovo izručenje, da li je pravosuđe ove ostrvske države tražilo neku dopunu dokumentacije ili smo zatajili u tom postupku.\nBez preispitivanja šta su uradili državni organi Srbije, odmah je krivica svaljena na “one za koje svi znamo da jedini tamo donose odluke”.\nTotatnu pometnju unose i informacije jednog provladinog medija da je Vušović uspeo da umakne američkoj DEA (Agenciji za borbu protiv droge), iz jednog Imigracionog centra. Ukoliko su navodi da je bio smešten u Imigracionom centru tačni, to znači da je Vušović bio priveden zbog neregulisanog boravka u Dominikanskoj Republici, a ne po poternici Srbije, jer bi tada bio u ekstradicionom pritvoru, što je u emisiji na televiziji sa nacionalnom frekvencom tvrdio predsednik.\nAko je zaista bio u Imigracionom centru, male su šanse da bi srpski organi znali da je on tamo, a svemoćna DEA ne, i da ga, ako imaju saznanja i dokaze o njegovom krijumčarskim kanalima, ne preuzmu u svoje ruke.\nVušović koji važi za vođu “dorćolske ekipe” već je jednom hapšen po crvenoj poternici Srbije, i to zbog pokušaja ubistva. Priveden je u Holandiji, i posle ekstradicionog pritvora, pravosuđe ove kraljevine ga je izručilo Srbiji. A ne treba izuzeti iz vida ni da pravosuđe ove karipske države nije ignorisalo zahteve za ekstradicije, sa ovih prostora, kao što je slučaj košarkaša Nikole Bulatovića.\nBivši reprezentativac SCG osuđen je na pet godina zatvora zbog silovanja maloletnice u Beogradu, a 2011. je izručen Crnoj Gori, čiji je državljanin.\nPrethodni tekstRAT DO ISTREBLJENJA: Stefanović odbio primirje, Vučić udara brutalno\nSledeći tekstTUŽILAŠTVO PROGOVORILO: Cvijan pre nestanka podneo krivičnu prijavu protiv Vučića


Lider se, ovoga puta, nije fokusirao na nuklearno naoružanje\nSevernokorejski vođa, Kim Džong-un, obeležio je 10 godina na vlasti govorom u kojem se više fokusirao na fabrike traktora i školske uniforme nego na nuklearno oružje ili SAD, navedeno je u izveštajima državnih medija.\nGlavni ciljevi Severne Koreje u 2022. su ubrzanje ekonomskog razvoja i poboljšanje života ljudi koji su suočeni sa „velikom borbom na život i smrt“, rekao je Kim u govoru u petak na kraju Četvrte plenarne sednice, osmog zasedanja Centralnog komiteta Radničke partije, koja je počela u ponedeljak.\nZasedanje se poklopilo sa 10-godišnjicom Kimovog rukovođenja zemljom, nakon smrti oca Kim Džong-ila decembra 2011.\nKim je iskoristio prethodne govore oko Nove godine da objavi važne političke najave, uključujući pokretanje značajnih diplomatskih angažmana sa Seulom i Vašingtonom, a sažeci obraćanja, objavljeni u severnokorejskim državnim medijima, ne pominju posebno SAD, osim u usputnom osvrtu na neodređene rasprave o međukorejskim odnosima i „spoljnim poslovima“.\nHteli da uđu u hram, pa stradali u stampedu, najmanje 12 mrtvih u Kašmiru (VIDEO)\nNemac poginuo u eksploziji petarde tokom slavlja\nKako su svetske metropole dočekale 2022.: Pandemija nije uništila duh! Vatrometi, žurke, šetnje... (FOTO/VIDEO)\nSpektakl: Moskva ušla u 2022. godinu uz velike vatromete (FOTO/ VIDEO)\nU fokusu na domaće teme u svom obraćanju Kim je naglasio ekonomske probleme sa kojima se zemlja suočava, gde je zbog pandemije Severna Koreja postala još više samoizolovana, a međunarodne humanitarne organizacije su zbog toga upozorile na moguću nestašicu hrane i humanitarnu krizu.\n- Glavni zadatak pred našom strankom i narodom sledeće godine je da obezbedimo sprovođenje petogodišnjeg plana i dovedemo do značajne promene u razvoju države i životnom standardu ljudi - rekao je Kim.\nOn je većinu svog govora posvetio detaljima o domaćim pitanjima, od ambicioznog plana za ruralni razvoj do ishrane ljudi, školskih uniformi, fabrike traktora i potrebe da se suzbiju „nesocijalističke prakse“, navodi Rojters.\nInače, dok se širom sveta Nova godina stidljivo slavila jer su mnoge metropole uvele lokdaun, Severna Koreja je sve obeležila vatrometom, a na trgu u Pjongjangu okupio se veliki broj ljudi.\nSeverna Koreja Kim Džong-un Nova godina Govor


RTCG - Radio Televizija Crne Gore - Nacionalni javni servis :: Politika :: Razgovor sa DF kad otkažu podršku memorandumu\n23. 01. 2022. 10:41 >> 10:43 13\nRazgovor sa DF kad otkažu podršku memorandumu\nPrava Crna Gora odbila je najavljenu mogućnost sastanka na inicijativu Demokratskog fronta (DF), dok taj politički savez ne otkaže podršku Memorandumu o saradnji Građanskog pokreta URA, Socijalističke narodne partije (SNP) i manjinskih partija, poručili su iz te stranke.\nKako je saopšteno iz Prave Crne Gore, to je odlučeno na sjednici predsjedništva partije.\n„Zauzet je stav kojim Prava Crna Gora odbija najavljenu mogućnost sastanka na inicijativu DF-a dok inicijatori sastanka ne otkažu podršku Memorandumu, pisanom rukom Mila Đukanovića, a proklamovanog od strane URE radi rušenja Vlade i stvaranja nove parlamentarne većine“, kaže se u saopštenju.\nNavodi se da je zajednički stav da bilo kakvim razgovorima sa liderima DF-a i SNP-a mora prethoditi povlačenje potpisa SNP-a sa izdajničkog Memoranduma, povlačenje svakog vida podrške tom dokumentu i povlačenje politike rušenja Vlade Zdravka Krivokapića.\n„Politike kreirane u kabinetu Mila Đukanovića i njegovih partnera potpisanih na Memorandumu“, dodaje se u saopštenju.\nTo je, kako su naveli, prva i najvažnija pretpostavka svih razgovora i svake inicijative prema većini 30. avgusta.\nOni su istakli da ne pozdravljaju parcijalne i pojedinačne razgovore, kao razgovor obavljen u subotu sa predsjednikom Demosa Miodragom Lekićem.\n„Prava Crna Gora je zauzela stav da dok god lideri DF-a istrajavaju na politici podrške Memorandumu, destabilizaciji 30. avgusta i rušenju Vlade, mogu okupljati samo URU, SNP i koalicione partnere DPS-a, koji su potpisnici Memoranduma na kome je zasnovan projekat rušenja izborne volje građana“, kaže se u saopštenju.\nIz Prave Crne Gore su istakli da posao odbrane izborne volje moraju da vode i završe one političke snage u Skupštini i van nje, koje nijesu koketirale sa izdajničkim Memorandumom, snage u Skupštini i Vladi, među građanima i u društvu.\n„Predsjedništvo je zaključilo da se Prava Crna Gora može odazvati samo pozivu za odbranu 30. avgusta, što svakodnevno i činimo na crnogorskim ulicama, a ne nikako pozivu na „čajanku od nane“, za legitimisanje Memoranduma koji je potpisao SNP, a podržao DF, kao i politiku rušenja Vlade, politiku koju vodi Milo Đukanović“, navodi se u saopštenju.\n„Prava Crna Gora - koja je u svim gradovima, svih ovih dana uz narod na ulicama - daje punu podršku sve masovnijim okupljanjima građana koji su potpuno shvatili sve razmjere izdaje i samoinicijativno se organizovali da odbrane pobjedu 30. avgusta“, dodaje se u saopštenju.


Radulović sa hrvatskim i makedonskim ambasadorom: Prijateljski odnosi biće nastavljeni - Volim Podgoricu\nPočetna/NOVOSTI/Radulović sa hrvatskim i makedonskim ambasadorom: Prijateljski odnosi biće nastavljeni\nSaradnja sa Sjevernom Makedonijom i Hrvatskom je od velikog značaja, s obzirom na to da dvije države, kao članice NATO, dijele evroatlantske vrijednosti i snažno opredjeljenje ka članstvu u Evropskoj uniji, a ima prostora i za unapređenje ekonomske saradnje, istakao je ministar vanjskih poslova Đorđe Radulović koji se danas razgovarao, u odvojenim susretima, sa ambasadorima Republike Sjeverne Makedonije i Republike Hrvatske u Crnoj Gori Mihajlom Trpkoskim i Veselkom Grubišićem.\nRadulović je izrazio zadovoljstvo frekventnim političkim dijalogom i sveukupnim odnosima Crne Gore i Sjeverne Makedonije, koje karakterišu tradicionalno prijateljstvo i sadržajna saradnja na bilateralnom, regionalnom i multilateralnom planu.\nŠef crnogorske diplomatije je, kako se ističe u saopštenju tog ministarstva, kazao da bi ekonomsku saradnju trebalo unaprijediti kroz organizovanje biznis foruma, te na taj način povezati investitore dvije države i definisati potencijalne oblasti za ulaganje. Na toj liniji, ocijenio je da samo zajedničkim naporima možemo prevazići negativne posljedice COVID-19.\n“Ambasador Trpkoski je izrazio očekivanje da će odlični i prijateljski odnosi biti nastavljeni, dodajući da nas na to obavezuje zajednička istorija i očekivanja naših naroda. Istakao je da je Sjeverna Makedonija, riješavajući otvorena pitanja sa susjedima, postala država koja stvara mirne relacije, te njeguje dobrosusjedsku saradnju”, ističe se u saopštenju.\nTokom razgovora sa ambasadorom Grubišićem, ocijenjeno je da dvije prijateljske države njeguju partnerske i savezničke odnose, te da su posvećene unapređenju saradnje u duhu dobrosusjedske politike.\nRadulović je zahvalio Hrvatskoj na snažnoj podršci tokom predsjedavanja Savjetom EU tokom kojeg je Crna Gora otvorila posljednje pregovaračko poglavlje.\n“Radulović je istakao da nova Vlada ima neupitnu volju da ubrza proces evropske integracije, te da će posvećeno raditi na ispunjavanju kriterijuma u poglavljima 23 i 24, koji su neophodni za dalji napredak u pregovorima sa EU. Ambasador Grubišić je kazao da, u tom kontekstu, Crna Gora ima snažnu podršku i pomoć Hrvatske, te da je njihov interes da Crna Gora, kao i druge države Zapadnog Balkana budu što skorije dio evropske porodice. Na toj liniji, kazao je da bi završavanje pregovora Crne Gore i Unije u ovom mandatu Evropske komisije poslalo pozitivan signal i ostalim državama kandidatima”, navodi se u saopštenju MVP.\nĐorđe Radulović Hrvatska MVP sjeverna makedonija\n"OTELI ME, PA GUŠILI PLASTIČNOM KESOM": Srđan Vušurović optužuje Specijalni policijski tim za torturu


Potražnja za nekretninama u Novom Sadu i dalje prevazilazi ponudu - luksuzni kvadrat i do 5.000 EUR\nNovi Sad je regionalni centar, ljudi dolaze da se zadrže a tome je posebno doprineo razvoj IT sektora\nČinjenicu da su na lokacijama u centru grada cene metra kvadratnog dostigle neverovatnih 5.000 evra, inženjer Grbić objašnjava kao ekstremnim slučajevima koji nisu pravilo već unose zabunu na tržištu nekretnina\nPotražnja stanova u Novom Sadu i dalje prevazilazi ponudu, pa cene nekretnina lagano porastu već dve godine, dok na pojedinim, najatraktivnijim gradskim lokacijama, u poslednje vreme skaču do gotovo neverovatnih iznosa.\nU centru grada kvadrat je dostigao 5.000 evra.\nPo rečima Dragana Grbića, građevinskog inženjera iz agencije za promet nekretnina "Lider", sa tri decenije radnog iskustva, na to utiču ekonomski, politički, socijalni i odnedavno, zdravstveni faktor.\n- Novi Sad je regionalni centar, ljudi dolaze da se zadrže a tome je posebno doprineo razvoj "IT" sektora sa srodnim delatnostima koji je grad pretvorio u najveću "silikonsku dolinu" na Balkanu - kaže Grbić za Novosti.\n- Zaposleni u tom sektoru imaju stabilne zarade, iznad proseka i nisu jedini, s obzirom na to da se otvaraju nova preduzeća. Banke daju kredite po povoljnim uslovima, drastično su umanjene štednje koje nisu stimulativne, pa veliki broj ljudi ušteđevine pretvara u nekretnine od kojih ima veću korist izdavanjem, nego čuvanjem novca u trezorima.\nNa veliki broj gradilišta, kako sagovornik Novosti ističe, utiče i činjenica da je Novi Sad perspektivna sredina, ima potrebu za nekretninama i zato dolazi do ekspanzije novogradnje.\n- Vrednost novoizgrađenih stanova odražava se i na porast cena sekundarnih stanova, pa se često dešava da budu gotovo izjednačene. Pojedini to rešavaju odlaskom na manje atraktivne lokacije, kupovinom stanova u suterenu, dupleksa izvesno je, međutim, kako nam praksa i iskustvo govore, da cene nekretnina veoma teško padaju, a paradoks je da se "kvadrati" najčešće kupuju kada im je cena u porastu.\nNa osnovu agencijske ponude, cene kvadrata u Novom Sadu su u proseku oko 1.200 - 1.350 evra. Vrednost metra kvadratnog u centru grada doseže više od 3.500 evra, dok su cene na periferiji, naročito u zgradama starim po šest-sedam decenija, od 850 evra pa naviše.\nČinjenicu da su na lokacijama u centru grada cene metra kvadratnog dostigle neverovatnih 5.000 evra, inženjer Grbić objašnjava kao ekstremnim slučajevima koji nisu pravilo već unose zabunu na tržištu nekretnina.\n- Reč je o kupovini kuća u centralnim gradskim ulicama na čiju cenu inače utiče 30 faktora, dok se stanovi vrednuju na osnovu 20 faktora. Kupuju ih bogati za prestiž, ugled i ne pitaju koliko košta. Opšte ocene su da smo u turbulentnom periodu za tržište nekretnina ali i sredina u kojoj će se i pored teške situacije cene kvadrata zadržati na visokom nivou - zaključio je Grbić.\n- Potražnja je i za vikendicama izuzetno visoka, na šta je uticala korona. Takođe, tražene su i "urbane vile", stambene kuće za porodično stanovanje. Mladi bračni parovi najčešće se opredeljuju za novogradnju na Bulevaru Evrope i patrijarha Pavla a centar, Limani i deo grada uz Dunav kao i Bulevar oslobođenja su i dalje najtraženije lokacije.\ncentar ekonomija kuća nekretnine Novi Sad stan vikendica


vojska Архиве - Dnevnik Juga\nPočetna / Tag arhiva: vojska\nTag arhiva: vojska\nVojska Srbije raspisala Konkurs za prijem civilnih lica u radni odnos\nDnevnik Juga 17/08/2020\tDRUŠTVO, Leskovac 0\nVojska RS raspisala je Javni konkurs za prijem lica iz građanstva u svojstvu civilnih lica u radni odnos, na neodređeno vreme u Komandi za obuku. Za potrebe kasarne ,Vojvoda Petar Bojović“ u Leskovcu raspisan je konkurs za tri mesta na neodređeno vreme u svojstvu civilnih lica u kasarni. 1. Građevinski …\nOdržana svečanost dodele vojnih spomenica pripadnicima 549. motorizovane brigade i porodicama poginulih u NATO agresiji\nIna Dendić 28/05/2019\tDOGAĐAJI, DRUŠTVO, Leskovac 0\nDanas je u Narodnom pozorištu Leskovac održana svečanost povodom dodele vojnih spomenica pripadicima 549. motorizovane brigade i porodicama poginulih pripadnika – „Dvadesetogodišnjica odbrane otadžbine od NATO agresije“, kojoj je prisustovao i gradonačelnik Leskovca dr Goran Cvetanović. Svečanost dodele vojnih spomenica je otvorio komandant Trećeg centra za obuku pukovnik Cvetković Slađan. …\nSrdjan Stamenkovic 28/04/2019\tDRUŠTVO, Leskovac 0\nMinistar odbrane Aleksandar Vulin i načelnik Generalštaba Vojske Srbije general Milan Mojsilović, u pratnji komandanta Kopnene vojske general-potpukovnika Milosava Simovića, obišli su pripadnike Vojske Srbije u bazi „Medevce“ u Kopnenoj zoni bezbednosti. U ime svih u Ministarstvu odbrane i Vojsci Srbije, ministar Vulin čestitao je Vaskrs svim pravoslavnim vernicima koji …


30 godina "Sveta kompjutera" 30 godina „Sveta kompjutera” – Personal magazin\n30 godina „Sveta kompjutera”\nNajtiražniji i najstariji srpski časopis o kompjuterima slavi 30 godina postojanja. Prvi broj izašao je 1984. godine u vreme velike popularnosti malih kućnih kompjutera. Tematika časopisa menjala se upravo onako…\nNajtiražniji i najstariji srpski časopis o kompjuterima slavi 30 godina postojanja. Prvi broj izašao je 1984. godine u vreme velike popularnosti malih kućnih kompjutera.\nTematika časopisa menjala se upravo onako kako su se menjale okolnosti na računarskom tržištu. U tri decenije dugoj tradiciji časopisa na polju tehnologije dogodilo se mnogo toga: pojava „ozbiljnih” pi-si računara, sve masovnije korišćenje kompjutera za posao, a ne samo sa zabavu, pojava interneta, a zatim i brži pristup društvenoj mreži, što je dovelo do eksplozije korišćenja interneta. Poslednjih godina osim računara, internet je prisutan i na tabletima, mobilnim telefonima…\nMisija „Sveta kompjutera” sve to vreme bila je da mlade uputi u nove tehnologije i korišćenje računara. Statistika pokazuje da se većina čitalaca ovog magazina odlučuje za studiranje na informatičko-komunikacionim ili nekim drugim tehničkim smerovima fakulteta. Svet kompjutera svesno dozvoljava da ga takvi, malo „previše naučeni” čitaoci prerastu, zadržavajući sadržaj magazina na nivou stručnosti koji će zadovoljiti sve od početnika do već pomalo zagriženih ljubitelja računarskog sveta. Na sreću, stalno dolaze nove mlade generacije koje postepeno otkrivaju magični svet računara.\nU eri elektronskih komunikacija, društvenih mreža, brzih onlajn medija „Svet kompjutera” nudi kvalitetne sadržaje kakvih nigde nema, a pogotovu ne na internetu gde se svaka pročitana informacija zaboravi za pet minuta. „Svet kompjutera” se čita polako, od korica do korica, a čitalac svesno ili nesvesno biva „uvučen” u sadržaj. Bez obzira na to da li se radi o hardveru, softveru, internet temama, mobilnim uređajima ili igrama, ovaj magazin nudi kvalitetne i proverene informacije, za svakog po nešto.\nPosle 30 godina „Svet kompjutera” je narastao u magazin koji se ceni, puno čita i mnogo puta ide iz ruke u ruku. Prema istraživanjima agencija za praćenje tržišta, svako izdanje ovog mesečnika pročita blizu 200.000 zainteresovanih. I po prodatom tiražu Svet kompjutera je ubedljivo najtiražniji kompjuterski magazin u Srbiji.\n30 godina „Sveta kompjutera” was last modified: October 6th, 2014 by Redakcija\nVerbatim predstavio PRIMALLOY nit za 3D štampu\nNBA 2K15 sa uličnim basketom